شێرزاد شێخانی : ئاماژەكانی راگەیاندنەكەی پارتی لەسەر رێكەوتنی یەكێتی و گۆڕان . – WTARIKURD\nA – شەڕی داهاتوی یەكێتیو پارتی لەسەر نەوته\nB – پارتی بوه حزبی كەمینە\nC – یەكێتی و گۆڕان كوفريان كرد\nهەڵوێستی پارتی لەبەرامبەر رێكەوتنەكەی یەكێتی و گۆران شتێكی چاوەروانكراو بو ، درێژەپێدەری هەڵوێست و سیاسەتە تاكڕەوییەكانیەتی , كە نایەوێت لەخۆی زیاتر ناوەندێكی تری بریار لەگۆڕەپانەكەدا بونی هەبێت و ، هەمو حزبەكانی كوردستان پاشكۆو ملكەچی سیاسەتەكانی ئەو بن . نەناردنی وەفدیشیان بۆ مەراسیمی ئیمزاكردنی رێكەوتنەكە ئاماژەیەكی پێشوەختە بو لەم هەڵوێستە . لەگەل ئەمانەشدا كاتێك راگەیاندنەكەی مەكتەبی سیاسی پارتی ئەخوێنیتەوە هەست بەچەند ئاماژەیەك ئەكەیت كە تەعبیر لەسیاسەتی راستەقینەی ئەم حزبە ئەكات بەرامبەر هەر گۆڕانكارییەك لەهاوكێشە سیاسیەكانی كوردستاندا .\n1- كوفری یەكێتی و گۆڕان\nباڵادەستی پارتی لەهاوكێشەی سیاسی كوردستاندا لەو كاتەوە دەستپێدەكات كە پارتی بەشێوەیەكی بەفراوان لەیەكەم هەڵبژاردنی پەرلەمانی كوردستاندا دەستی بەتەزویرو تەزویركاری كردو خۆی كردە هێزی یەكەم بەجیاوازییەكی زۆر كەمەوە .. لەلایەكی تریشەوە بەراكێشانی سەدان موستەشارو سەرۆك عەشیرەت و سەرۆك جاش و چڵكاوخۆری بەعسی فاشیزم هەوڵیدا رێكخستنەكانی فراوانتر بكات بۆ ئەوەی لەم پلەیەدا بمێنێتەوە ، دوای ئەویش بەدەستبەسەراگرتنی داهاتی گومرگی ئببراهیم خەلیل هەوڵی بەهێزكردنی حزبەكەیدا ، ئەمەش شەڕی ماڵ وێرانكەری ناوخۆی لێكەوتەوە .\nپارتی لەوەتەی كەوتۆتە ژێر ركێفی بنەماڵە ، بەرزانیەكان خۆیان بەخاوەنی كوردستان ئەزانن بەئەرزو ئاسمانیەوە ، بۆیە دوای ئەوەی شۆڕشی ئەیلولیان هەرەس پێهێنا ، لەگەل دروستبونی یەكێتی و راگەیاندنی شۆڕشی نوێوە هاتنەوە سەر ساحەكە نەوەك بۆ ئەوەی ببنە بەشێك لەم شۆڕشە ، بەڵكو تەنها بۆ لەناوبردنی یەكێتی بو ، كارەساتەكەی هەكاریی بەڵگەی ئەم راستیەیە . بۆیە پارتی زۆر دەمێكە نەیهێشتوە حزبی ركابەری ئەوەندە بەهێز بێت بتوانێت رێگری لێبكات لەدەست بەسەراگرتنی دەسەڵات لەكوردستاندا . لەو روانگەیەوە قوتبونەوەی بزوتنەوەی گۆڕان وەكو هێزێكی جەماوەری بەپارتی هەزم نەكرا ، وەستانی كەسێكی وەكو یوسف محمەدیش لەبەرامبەر پۆستەكەی مەسعود بارزانی كارێك نییە پارتی پێی قبوڵبكرێت ، بۆیە ئەم سیاسەت و هەڵوێستانەی گۆران بون بەزەنگێكی مەترسی زۆر گەورە بەرامبەر بە پارتی ، ئێستا ئەم بزوتنەوە نەیارەیشی چۆتەپاڵ هێزێكی كاریگەری سەرساحەكە ، ئەویش یەكێتی نیشتمانییە ، بەمەش ترسەكەی پارتی زۆر گەورەتر بوە ، چونكە گۆڕان كاتێك هیچ هێزێكی عەسكەری نەبو ببوە گەورەترین هەڕەشە لەسەر دەسەڵاتی پارتی ، ئێستا هێزێكی عەسكەری گەورەی لەپشتە ، ئەمەش كارەساتە بۆ پارتی ، بۆیە نزیكبونەوەی گۆڕان لەیەكێتی و یەكگرتنەوەیان ماڵوێرانییە بۆ ئەم حزبە ، ئەوەش كوفرێكی گەورەیە كە یەكێتی كردویەتی و پارتی لێی خۆش نابێت .\nبۆیە پارتی توشی هیستیریا بوەو سەری لێشێواوەو هۆشی نەماوە ، ئەگینا چۆن حزبێك ریگا ئەداتە خۆی بریاری ” اعفا‌ء ” ی سەرۆكی پەرلەمان دەربكات پیش تەواوبونی ویلایەتە قانونییەكەی ، ئەوەتا سەركردەكانیان باس لەوە ئەكەن گوایە ناهێڵن دكتۆر یوسف محمد بگەرێتەوە پەرلەمان تا هەلبژاردنی داهات و ، ئەمەش رێك مانای ئیعفاكردنیەتی بەبریاری حزب نەوەك بەیاسا .\n2 – پارتی وەك حزبی كەمینە\nبەیەكگرتنەوەی هەردو فراكسیۆنی یەكێتی و گۆڕان لە پەرلەمانی كوردستان و عیراقدا پارتی ئەبێتە كەمینە . بەپێی حوكمی ئەم دیموكراتیەی پارتی لكاندویەتی بەخۆیەوە ئیدی ناتوانێ بریارە چارەنوسسازەكان بەكەیفی خۆی دەربكات چونكە ئەو بوەتە كەمینە . ئەگەر ئێمە وەكو هەمو میللەتانی دونیا پەرلەمان بەنوێنەری خەڵك بزانین ، ئەبێ رێز لە زۆرینەو كەمینە بگیرێت و مەبدەئی تەوافوق بخەینە ناو تەنەكەی خۆڵەوە ، چونكە بەم چەمكە قۆڕەوە دەیان ساڵ ماڵوێرانیمان توشی ئەم میللەتەی خۆمان كرد ، هەم لەعیراق و هەم لەكوردستانیش بەم مەبدەئە سەقەتەوە پرۆسەی دیموكراتیزەكردنی حوكم تیرۆركرا ، ماڵ و سەروەت و سامانی میللەت دزرا بۆ دەوڵەمەندكردنی حزبەكانی دەسەڵات ئەم مەبدەئە داهێنرا ، لەكاتێكدا لەهەمو دونیا بەیەك كورسیش بێت حوكم بۆ زۆرینەی هەڵبژاردنە . ئێستا پرسیارەكە ئەوەیە ، ئایا قەت تەسەوری ئەوە ئەكرێ رۆژێ لەرۆژان پارتی رازی بێت بەوەی دەستبەرداری دەسەڵاتەكەی بێت لەپێناو چەسپاندنی دیموكراسیەت لە كوردستاندا ، ئەمە نەك مەحاڵە ، بەلكو بەخەونیش نایبینین ، چونكە پارتی بەبێدەسەڵات و پارە یەكسانە بەسفر ، كەواتە چی بكرێ بۆ ئەوەی ئەو دیموكراسییەتەی میللەت چاوەڕێی ئەكات بێتەدی و ئێمەش وەكو هەمو میللەتانی دونیا بتوانین لەژێر سایەیدا بەخۆشیو بێ كێشەو ململانێی خوێناوی بژین .\nپارتی ، سەرۆكەكەیان بەخوای سەر ئەرز ئەزانن ، كورسیەكەشی بەعەرشی ئەم خوایە ، جا كێ زاتی ئەوە ئەكات دەست بۆ ئەم خواو عەرشەكەی ببات .. لەنێو خودی راگەیاندنەكەی پارتیدا ئاماژە بەوەدراوە ، ئەوان باس لە گەلەكۆمەكی یەكێتی و گۆڕان ئەكەن بەواتا دور نیە بەیانی لەناو پەرلەماندا بەزۆرینەیانەوە شەڕی كورسی سەرۆكی هەرێم و گۆڕینی سیستەمی سیاسی بكەن ، ئەمەش دەستبردنە بۆ عەرشەكەی بارزانی ، بۆیە هەرخۆیان بەدیلی ئەم گەلەكۆمەكیان داناوە ئەویش گەڕانەوەیە بۆ بارە نەخوازراوەكەی پێشوتر ، واتە یان گەڕێكی تری شەڕی ناوخۆ ، یان جیابونەوەو دو ئیدارەیی . پارتیش زۆر بەلایەوە گرنگ نیە ئەم هەمو ئیدیعایانەی لەو ماوەیەدا كردویەتی سەبارەت بەسەربەخۆیی بیخاتە ناو تەنەكەی زبڵەوە ، پاساوی ئەوەشمان بۆ بێنێتەوە گوایە یەكێتی و گۆڕان بەپیلانی ئیران و دوژمنانەوە نەیانهێشت ئەم سەربەخۆییە سەرتاسەرییە سەر بگرێت ، بۆیە لەسەر یەك مەتر ئەرزیش بێت دەوڵەتۆكەیەك بەهاوكاری توركیا دروست بكەن تەنها بۆ ئەوەی سامانی نەوتەكەی كوردستان بدەنە توركیاوەو خۆشیان وەكو عائیلەی مالیكە حوكمی كوردستان بەسوڵتانیزم بكەنو دەوڵەتەكەیان بەویراسە بۆ نەوەكانیان بگوازنەوە .\n3 – شەڕی داهاتوی یەكێتیو پارتی لەسەر نەوت\nبەم وەزعەی ئێستاوە هیچ حزبێك ئەگەر یەك تۆز میسداقییەت و نیشتمانپەروەری و نەتەوەپەرستی تیا بێت ، ناتوانێت لەگەڵ حزبێكی وەكو پارتیدا بگونجێت ، چونكە ئەو سڵ لەهیچ خیانەتێكی نیشتمانیو نەتەوەیی ناكات و بەبەخشینی سامان و ئەرزی كوردستانیش بە توركیاو كۆمپانیاكانی نەوتەوە ، بۆیە بۆیە كاتێك بژاردەی دو ئیدارەیی ئەبێتە ئەمری واقیع پێموایە پارتی دەستپێشخەر ئەبێت لەفەرزكردنی ئەم واقیعە ، چونكە كاتێك پارتی بریار ئەدات سەرۆكی پەرلەمان لەسەیتەرەی پردێ بگێرێتەوە سلێمانی و ، نەیارەكانیشی فرێئەداتە پشت سەیتەرەكەی دێگەڵەوە ، ئەمە ئاماژەیە بۆ عەقڵییەتی پارتی و هێشتنەوەی خەتی تەماسی نێوان هەردو زۆنی سەوزو زەرد ، بۆیە هەر خۆی ددەستپێشخەر ئەبێت لەمبارەیەوە ، چونكە ئەویش بەشبەحاڵی خۆی ناتوانێت لەگەڵ ئەم حزبانە هەڵكات بەتایبەت ئێستا بەرەی حزبە نەیارەكانیشی رۆژ لەدوای رۆژ بەفراونتریش ئەبێت .\nبەپێی هەندێ ئامار زۆربەی ئەو بیرە نەوتیانەی بەرهەم دێنن لەناوچەكانی یەكێتیدانە ، هەرچەندە هەمو داهاتەكانی كەوتۆتە دەست پارتییەوە ، یەكێتی ئەگەر ئاگاداری پرۆسەی نەوتیش بێت بەڵام قەت پشكی ناوچەكەی خۆیشی لەپارتی پێ وەرنەگیراوە ، سەرباری ئەوەی سامانەكە بەزۆرینە لەناوچەكانی ژێردەسەڵاتی یەكێتی دایە ، بەڵام ئێستا فەرمانبەرانی زۆنەكەی بەبریاری پارتی قوتیان بڕاوەو موچەیان پێنادرێ . ئەم خۆراگرتنەی یەكێتی تا ئێستا لەبەرخاتری تەوافوقە قۆڕەكە بوە ، بەڵام كاتێك دو ئیدارەیی وەكو ئەمری واقیع خۆی فەرز ئەكات ، یەكێتی و گۆڕان بەمە رازی نابن . لەپای چی یەكێتی و گۆڕان دەستبەرداری ئەم سامانە بن و میللەتەكەی خۆیان برسی بكەن بۆ سەڵتەنەتی پارتی ؟. بۆچی لەپێناو پارتی و توركیا رێگە بدەنە دزینی ئەم سامانەی میللەت ؟؟ بۆیە پێموایە شەڕی داهاتو لەسەر ئەم ناوچە نەوتییانە ئەبێت ، بەدوریشی نازانم توركیاش بێتە ناو شەڕەكەوە چونكە ئەویش پشكی لەم دزینی سامانەی كورددا هەیەو تا دوا نەفەس دیفاع لەپارتی ئەكات ، ئەگەر پەیوەندی یەكێتی و ئێران لەلایەك و ، پەیوەندیشی لەگەڵ لایەنە عیراقییەكانیش لەبەرچاو بگرین ئەوسا بۆمان دەرئەكەوێ كەوا شەڕێكی قوڕسمان لەپێشە .\nپرسیارە گەورەكە ئەوەیە : ئایا پارتی كە هەمیشە بانگەشەی ئەوە ئەكات ئەیەوێت لەگەڵ عیراقدا ببێتە هاوسێیەكی باش ، ئامادەیە لەگەڵ براكانی خۆیدا بەبێ شەڕ ماڵ جیا بكاتەوە ؟؟ یان جارێكیتر میللەتەكەمان توشی شەڕێكی بێئامان ئەكاتەوە ، چونكە ئەمجارە غەنیمەكەی زۆرترەو چەكی وێرانكەریش بەدەست هەردو لایەوەیە ؟؟ با چاوەڕوانبین بزانین پارتی مل بۆ ئەو دیموكراسیەتە ئەدات كە لكاندویەتی بەناوی حزبەكەیەوە ، یان هەروەكو پیشەی خۆی جارێكیتر خیانەت لەمیللەتەكەی ئەكات بەهێنانی جەندرمەكانی توركیا بۆ ناو شەڕە وێرانكەرەكەوە ؟؟؟!!!. حوكمی ئەخیریش هەمیشە بۆ میللەتە .


هیوا فەقێیانی 05/08/2021 - 16:56 هەواڵ/كوردستانی\nسەرچاوەیەك لە وەزارەتی پەروەردە ڕایگەیاند: لە مانگی یەکەمی ساڵی خوێندنی 2021 - 2022 قوتابی هەر لەو پۆلە دەمێنێتەوە کە سالی ڕابردوو تێیدا خوێندوویەتی.\nسەرچاوەیەك لە وەزارەت پەروەردەی حكومەتی هەرێم ڕایگەیاند: وابڕیارە لە مانگی یەکەمی ساڵی خوێندنی 2021 - 2022 قوتابی هەر لەو پۆلە دەمێنێتەوە کە ساڵی ڕابردوو تێیدا خوێندویەتی، ئاماژەی بەوەشكردوە كە ئەم بڕیارە تەنیا قوتابیانی پۆلی 12ی ئامادەیی ناگریتەوە.\nئەو سەرچاوەیە ئەوەشی خستۆتەڕوو كە مانەوەی مانگێكی قوتابی لە پۆلەكەی ساڵی پێشووی وەک قەرەبووی خوێندنی پوختەی وانەکانە، كە بەهۆی پەتای كۆڕۆناوە نەتوانرا دەوام بەشێوەیەكی ئاسایی بەڕێوە بچێت و دواترتاقیکردنەوەی لێ ئەنجام دەدرێت ، ئینجا دەچێتە قۆناغێکی تر.


بورهان شێخ ڕەئوف: ئابورى عێراق لەبەردەم مەترسى داڕماندایە. – WTARIKURD\nبورهان شێخ ڕەئوف: ئابورى عێراق لەبەردەم مەترسى داڕماندایە.\nڕۆژى 7- 9- 2020 لە دانیشتنێگى گەرم و گوڕدا کە وەزیرى دارایى عێراق و گەورە کاربەدەستانى وەزارەتەکەى و لیژنەى دارایى ئەنجومەنى نوێنەران، بە ئامادەبوونى سەرۆک وەزیران و سەرۆکى ئەنجومەنى نوێنەران، گفتوگۆ و دەمەقاڵەیەگى توند لە نێوان وەزیرى دارایى و سەرۆکى لیژنەى دارایى پەرلەمان هاتە کایەوە دەربارەى سیاسەتى دارایى حکومەت. کاتێک وەزیرى دارایى داواى لە پەرلەمان کرد کە ڕەزامەندى دەرببڕن بۆ ئەوەى قەرزى تازە بکەن بۆ ئەوەى پارەى مووچە و شایستە داراییەکانى ترو بوودجەى بەگەڕخستنى حکەمەتى پێ دابین بکەن.\nلە بەرامبەر ئەم داخوازییەى حکومەتیشدا نوێنەران خوازیارى ڕوونکردنەوەى ئەو هەنگاوانە بوون کە وەزارەتى دارایى دەى گرێتەبەر بۆ کەمکردنەوەى خەرجى و زیادکردنى داهات و پڕکردنەوەى کورتهێنان. لەدواییدا گفتوگۆکان گەیشتنە توندى و قسەى زبرو ڕەق و تۆمەتبارکردنى یەکدى کە لە زۆرێک لە کەناڵەکانى ڕاگەیاندنەوە پەخشکرا وەکو کەرەسەیەکى خاوى جێ سەرنج و سوڕمان، بەڵام بابەتە سەرەکى و گرنگەکە لە بیرکرا کە قەیرانى ئابورییە.\nهەر دواى ئەم دانیشتنە وەزیرى دارایى بە هاوڕێیەتى وەزیرى پلاندانان ڕوبەڕوى دانیشتنێکى ئەنجومەنى نوێنەران بوونەوە کە ئەندامێکى لیژنەى دارایى ( محەمەد ئەلدوراجى ) پرسیارێکى زارەکى کردبوو لەسەر ئەو فاکتەرانە چین کە تائێستا حکومەت وەرقەى ڕیفۆم و چاکسازى پێشکەش نەکردووە کە دەبوو دواى دەرچوونى یاساى قەرزکردنى ناوخۆیى و دەرەکى لە 24/6/2020 کە مادەى (7) یاساکە دەڵێت پێویستە حکومەت لە ماوەى شەست ڕۆژدا پڕۆگرامێکى چاکسازى ئابورى و دارایى پێشکەشى پەرلەمان بکات.\nلە وەڵامدا وەزیرى دارایى وتى یاساکە ئامادە دەبێت بۆ نیوەى مانگى تشرینى یەکەم، وتى زیاتر لە چل شارەزا کارى تێدا دەکەن، هەروەها زیاتر وتى پرۆسەى ڕیفۆرمى ئابورى پێویستى بە پێنج ساڵ زیاتر هەیە بۆ ڕاست کردنەوەى.\nپڕکردنەوەى کورتهێنان لە بودجەدا\nحکومەت لە قۆناغى پێشوودا دەستى بۆ ئاسانترین کارت برد بۆ پڕکردنەوەى کورتهێنان ئەویش قەرزى ناوخۆیى و دەرەکى بوو، لە بەرئەوەى ئەرکى سەرشانى بودجەکە قورس بوو بە قەرز و سوودەکانى، بۆیە ئەو بودجەیەى کە بۆ 2020 ئامادەکرابوو (دە) تریلیۆن دینارى تێدا بوو بۆ دانەوەى قەرز و سوودەکانى، هەر لەبەر ئەوەشە لە بودجەدا ئەو بڕگە جێگیر دەکرێت، چونکە حکومەت دەزانێت نوێنەران قایل نابن بە قەرزکردنى نوێ، بەڵکو بە بودجە کە دەنگ دەدەن، کە ئەمەش دوا هەڵبژاردەیە کە حکومەت کورتهێنانى پێ پڕ بکاتەوە و ئەگەر پەرلەمان بەم تەمویلە ڕازى نەبێت ئەوا حکومەت ناتوانێت مووچەى کارمەندانى بدات لە کۆتایى ئەم مانگەدا ، ئەوا سیستەم و حکومەت لە مەترسى داڕمانى تەواودان.\nئێستا حکومەت بە ئاشکرا باسى دەکات و پێشتریش مستەفا کازمى سەرۆک وەزیران لە سەردانەکەیدا بۆ بەسرە وتى 7 ملیار دۆلارمان پێویستە بۆ مووچە کەچى حکومەت تەنها بایى 3 ملیار دۆلار نەوت دەفرۆشێت، کەواتە 4ملیار دۆلار کورتهێنان هەیە، لە بەرئەوە لە سەر سەرۆک وەزیرانە کە فشار بکات لە وەزیرەکانى کە هەموو یان هەوڵەکانیان بخەنە گەڕ بۆ ئەوەى کورتهێنانەکانیان پڕ بکەنەوە لە ڕێگەى کەمکردنەوەى خەرجى و زیادکردنى داهات، لە کاتێکدا وەزارەتەکانى پیشەسازى کارەبا و کارەباو کشتوکاڵ دەتوانن دەیان ملیار دۆلار داهاتەکانیان زیاد بکەن ئەگەر بەبەرنامەوپلانێکى تۆکمە و یەکگرتوو زانستیانە کارەکانیان ئەنجام بدەن.\nوەرقەى ڕیفۆرمى دارایى\nبەربەست و کۆسپى گەورەهەن لە بەردەم هەر هەنگاوێکى چاکسازى چ لەلایەن حکومەتەوە بێت یان خودى ئەنجومەنى نوێنەران بۆ بەرگرتن لە فیڕۆدانى ماڵى گشتى ، لەلایەن ئەو هێزو قەوارەسیاسیانەوە کە دەخوازن پارێزگارى لە پێگەکانیان بکەن لە هەڵبژاردنى داهاتودا لە دەستى نەدەن چ لە وەزارەت و دامودەزگا حکومیەکاندا بێت.\nلە کۆتاییدا بێگومان دۆخى دارایى عێراق لە داڕوخانێکى بەردەوام و مەترسیداردایە بە هۆى نەفەقاتى زۆرى حکومەت و ئەو نەزیف و خوێن ڕشتنە لە جەستەى شەکەتى حکومەت و نەبوون و کەمى و لاوازى داهات و شکستهێنانى حکومەت لە ڕاکێشانى وەبەرهێنەرانى ناوخۆیى و دەرەکى و هەروەها شکست هێنان لە ڕەخساندنى زەمینەى لەبار بۆ گەشەکردنى بازاڕى کارو بەرهەم هێنان.\nلەوانەش خراپتر و سامناکتر حکومەت دەستى بۆ چارەسەرى ئاسان و کورت مەوداو پینەو پەڕۆ بردووە لە چەشنى قەرزى ناوخۆ و دەرەکى لە سەر حسابى نەوەکانى داهاتوو، کە ئەوەش ئایندەى وڵات دەخاتە مەترسیەوەو وادەکات کە لە ئاسۆەوە هیچ هیوایەک بۆ دواڕۆژ دەرنەکەوێت، بۆیە دۆخەکە گەر وابڕوات ئەوا بودجەى 2021 بارى زۆر قورس دەبێت بە قەرز سووەکانى کە ئەمەش زەنگێکى مەترسیدارە عێراق بەرەو لێوارى داڕمانى ئابورى دەبات، لە کاتێکدا قەرزى دەرەکى عێراق ئێستا 133 ملیار دۆلارە.\nعیماد عه‌لی: كاتی ده‌ربڕینی قسه‌كانی كاك به‌ختیار گوماناویه.\nنەوزادى موهەندیس: حکومەتى هەرێم لە دووڕییانێکى چارەنوسسازدایە!


هۆڵێكی لەش جوانی و مەلەوانگەی پرۆژەیەك داخرا – تۆڕی میدیایی خەڵک\nهۆڵێكی لەش جوانی و مەلەوانگەی پرۆژەیەك داخرا\n2019/10/09 - 6:33 PM\nبەڕێوەبەرایەتی چاودێری تەندروستی سلێمانی ڕایدەگەیەنێت ، بەهۆی جێبەجێ نەكردنی ڕێنماییە تەندروستییە كان هۆڵێكی لەش جوانی و مەلەوانگەی پرۆژەیەك داخرا.\nبەڕێوەبەرایەتی چاودێری تەندروستی سلێمانی لە ئاگادارییەكدا، كەوێنەیەكی بۆ (خەڵك) ناردووە ڕاگەیاند، لیژنەكانی چاودێری تەندروستی سلێمانی بەهاوكاری بنكەی پۆلیسی نەخۆشخانە هەستان بەداخستنی هۆڵێكی لەش جوانی و مەلەوانگیەكی لەناو پرۆژەیەكی نشتەجێ بوون بەهۆی جێ بەجێ نەكردنی مەرجی تەندروستی.\nڕاشیگەیاندووە، خاوەنەكەی ئاگاداركراوە تا ڕێنماییە تەندروستیەكان جێ بەجێ نەكات شوێنەكەی بۆ ناكرێتەوە.\nهاوكات دوا لەهاووڵاتیان دەكەن لەكاتی هەبوونی خۆراكی خراپ و ماوەبەسەرچوو بەزووترین كات لیژنەكانی چاودێری تەندروستی بە ژمارە تەلەفونی07709142727 لێ ئاگادار بكەنەوە.\nبەرێوەبەرایەتی چاودێری تەندروستی سلێمانیبەڕێوەبەرایەتی\nهەسەدە: فڕۆكەكانی توركیا گرێ سپی و كۆبانێ و قامشلۆ بۆردومان دەكەن\nیەكێتی ئەوروپا داوا لە توركیا دەكات ئۆپەراسیۆنە سەربازییەكەی ڕابگرێت


کۆمۆنیزمی کرێکاری و کێشەی حزب … – hkkurdistan\nHome 6 ئەرشیفی بابەتەکان 6 کۆمۆنیزمی کرێکاری و کێشەی حزب …\nکۆمۆنیزمی کرێکاری و کێشەی حزب …\nئاسۆ کمال …\nحزب وەک میتافۆری کارەکتەرێکی ئەفسانەیی\nبەشی ١٨ لە کتێبی “کێشەکانی کۆمۆنیزمی سەردەم”\nباسی کۆمۆنیزمی کرێکاری لەم لێکۆڵینەوەدا پێویستە لەبەرئەوەی کە ؛\nیەکەم؛ نمونەیەکمان دەداتێ لە تێگەیشتن و کارەکتەری کۆمۆنیزمی کۆتایی سەدەی بیست، کە ڕەخنەی لە کۆمۆنیزمی سۆڤیەت و چین هەیە و خۆی وەک کۆمۆنیزمی کرێکار پێناسە دەکا. حزب لەم کۆمۆنیزمەدا مەسەلەیەکی پرۆبلماتیک و گرێییە. ئێمە بە لێکۆڵینەوە لەم کێشەی حزبە دەتوانین پەیوەندی ئەم جۆرە لە کۆمۆنیزم بە مێژووی بزوتنەوەی کۆمۆنیستیەوە بناسین. هاوکات لە کێشەکانی ئەم هەوڵانە تێبگەین کە کۆمۆنیستە جۆراوجۆرەکان لە سەدەی بیستدا داویانە بۆ دروستکردنی کۆمۆنیزمێکی نوێ. ئەم هەوڵانە چونکە لە چوارچێوەی تێگەیشتنی مێژووی بەلشەفیزم و جۆرەکانی تری سۆشیالیزمی دەوڵەتیدا بوە هەمان تێگەیشتنیان لە خەباتی چینایەتی و حزب داوە بەدەستەوە و بەم پێیەش نەیانتوانیوە لەو چوارچێوە مێژوویی و فکریەی سۆشیالیزمی دەوڵەتی تێپەڕن، کە لەبەشەکانی پێشودا باسمان کرد.\nدووەمیش؛ باسکردن لە کۆمۆنیزمی کرێکاری باسکردنە لە مێژووی سێ دەیەی چالاکی سیاسی ئێمە لە کوردستانی عێراق . دەمانەوێ دەرس و تەجروبە و تێگەیشتنی خۆمان لە کۆمۆنیزمی کرێکاری بخەینەڕوو تا بزانین کێشەکانی ئەم کۆمۆنیزمی سەردەمە لەچیدایە و سەرچاوەی بێ توانایی و لاوازی و کەم کاریگەری ئەم چالاکیە سیاسی و جەماوەریانەمان لە چیدابوە لە ململانێ لەگەڵ حزبە ناسیونالیستە سەرمایەدارەکانی کوردستاندا.\nبەشێوەیەکی شەخسی من وەک بەشدارێکی ئەم بزوتنەوەی کۆمۆنیزمی کرێکاریە کاتێک باسی کێشەکانی ئەم بزوتنەوەیە دەکەم، ئەمە ڕەخنەیەکە لە بۆچونەکان و پراتیکی شەخسی خۆشم. بەڵام لە لێکدانەوەکانم لەم کۆمۆنیزمەدا بێلایەنیەکی زانستیانەم ڕەچاوکردوە .بێگومان ڕەخنەگرتن لەکارێک کە سێ دەیە خەریکیم ئاسان نیە ، بەڵام فاکت و زانست دەموچاوێکی شەخسی نیە، و یۆنیڤێرساڵە.\nکۆمۆنیزمی کرێکاری لە ئێراندا\nلە پەیوەند بە کۆمۆنیزمی کرێکاریەوە لە ئێراندا ، ئێمە باسی مەسەلەیەک دەکەین کە پەیوەستە بە لێکۆڵینەوەکانی ئێمەوە ، کە ئەویش باسی حزبە. لێردەدا باسی دەوڵەت ناکەین چونکە ئەم کۆمۆنیزمە لە ئێران و عێراقدا بەدەسەڵات نەگەیشتوە، یان نەبوە بە بزوتنەوەیەکی جەماوەری کە مەسەلەی دەوڵەتی لە ئەجێندادابێت. هەربۆیە وەک لە باسی سۆشیال دیموکراتی و بەلشەفیزم باسی دەوڵەت و سیاسەت و کارەکانی ئەوانمان لە ئاستی کۆمەڵایەتی و جۆری دەوڵەتدا کرد لێرەدا جێگای باسی دەوڵەت لەئارانیە. تەنیا باسی جۆری ئەم حزبە و جێگای ئەم حزبە لە تێگەیشتنی مەنسور حیکمەتدا، کەکۆمۆنیزمی کرێکاری کە وەک کۆمەڵێک بیروبۆچونی تایبەت بە ئەو خۆی ناساندوە ،وە هەروەها پەیوەندی ئەم حزبە لەگەڵ چەپێک کە لە ئێراندایە دەکەین. چەپ واتە ئەو ڕیکخراو و گروپانەی لە نێو بزوتنەوەی کۆمۆنیستی ئێراندا بوون و دەوری بەکردەوە و چالاک بوو لەڕوخانی شادا، لە ڕیگەی مانگرتنە کرێکاریەکانەوە پەیوەندیان بە کرێکاران و شوراکانەوە لەکاتی شۆڕشی ئێراندا.\nبەپێی بۆچونەکانی مەنسور حیکمەتیش کێشەی سێ دەیەی سەدەی بیستی ئەم جۆرە لە کۆمۆنیزم بریتی بوە لە دوو کێشەی سەرەکی یەکەمیان دروستکردنی حزبی سیاسی و دووەمیان خۆجیاکردنەوە لەچەپ.\nمەنسور حیکمەت دوای سێ دەیە لەکۆنگرەی سێهەمدا دەڵێ:” هاوڕێیان ! ئێمە دەمانەوێت “حزبی سیاسی “پیک بهێنین و باوەڕتان بێت کە تائێستا پیکمان نەهێناوە، خەریکە پێکی دەهێنین.. ئێمە دەبێت یەک ” حزبی سیاسی”دروست بکەین. حزبی سیاسی کلیلی مەسەلەکەیە.”.. ” بەبڕوای من لەم ڕێڕەودا زۆر چوینەتە پێشەوە ، دەوریەک کە ئێمە لەچەپی تائێستامان گرتوە زۆرە. بەداخەوە هێشتا زیاتر لەوان نزیکترین. هێشتا بەداخەوە زیاتر لەو چەپە نزیکترین تا لە ئەرکەکانمان.”*1\nپرسیارەکە لێرەدایە ئەوەیە بۆچی پاش سێ دەیە ئەم بزوتنەوەی کۆمۆنیزمی کرێکاریە ناتوانێ حزبی سیاسی دروست بکا؟ ئایا کێشەکە لە کوێدایە؟\nکێشەی تێگەیشتنی کۆمۆنیزمی کرێکاری لە حزب و بێ توانایی لە دروستکردنی حزبی سیاسیدا، پێویستی بە لێکۆڵینەوەیە لە ڕێگەی شیتەڵکردنی پرۆسەی ٣٠ ساڵەی دروستکردن و جیابونەوەی حزب و گروپەکانی کۆمۆنیزمی کرێکاری و هەروەها پەیوەست کردنەوەی ئەم کێشەیە بە سەرچاوە مێژوویەکەی کێشەی کۆمۆنیزمی سەردەم، کە کۆمۆنیزمی کرێکاری بەشێکە لێی.\nئەم بزوتنەوەیە سەرەتا پرۆسەی گەڕانەوەی بۆ “مارکسیزمی شۆڕشگێڕ”ی دیاری کرد بۆ خۆجیاکردنەوە لە چەپی پۆپۆلیست و ریڤیژینست،وە بەم هەنگاوە هەم بە بەرنامە و هەم بە حزبی کۆمۆنیستی ئێران گەیشت.\nبەڵام پاش ماوەیەک ئەم خۆجیاکردنەوەیەی بە کافی نازانرێ و لە ڕیزەکانی حزبی کۆمۆنیستدا دیسانەوە خۆجیاکردنەوەی لە ناسیونالیست و چەپی هەڵبژارد تاکو بە کۆمۆنیزمی کرێکاری گەیشت.\nبەڵام دوای ماوەیەک ئەم بەرنامە و حزبە کۆمۆنیستیە کرێکاریەش نەیتوانی لە چەپ ڕزگاری بکا و دیسانەوە بانگەوازی گەیشتن بە حزبی سیاسی کرد.\nلەکاتێکدا بڕیاربوو بە بەرنامەی حزبی کۆمۆنیستی ئێران و ڕاگەیاندنی ئەو حزبە ، وە دواتر بە بەرنامەی دنیایەکی باشتر و حزبی کۆمۆنیستی کرێکاری، وەڵامی کێشەی دابڕان لە چەپی پێبدرێتەوە.\nبەڵام دەبینین دیسانەوە هەمان دیاردەی چەپ بەردەوامە، وە تا کۆنگرەی سێهەمیش هەروا نیشان دەدرێ کە چەپ لەناو کۆمۆنیزمی کرێکاریدا لە سونەت و پراتیکدا ماوەتەوە.\nدوای مەنسور حیکمەتیش ئەم پرۆسەی جیابوەنەوە ناو خۆیانەی کۆمۆنیزمی کرێکاری هەمووی ناوی پرۆسەی سیاسی بونەوەی کۆمۆنیزمی کرێکاری و گەیشتن بە حزبی سیاسی و جیابونەوە لە چەپ وەردەگرێ. ئەمە پرۆسەیە تا ئێستاش بەردەوامە و بێ کۆتاییە.\nپرسیاری سەرەکی ئەوەیە ئایا ئەم پرۆسەی ڕۆشنبونەوە و جیابونەوەی لەچەپ کە ٣٠ ساڵە دوبارە دەبێتەوە، بەرئەنجامی چ دەرک و تێگەیشتنێکە لە حزب؟\nپێویستە بزانین ئەم سوڕانەوە لە بازنەی بەتاڵی حزب و چەپدا لە کوێوە سەرچاوە دەگرێ و ئێستا بە کوێ گەیشتوە؟\nبۆ وەڵامی ئەم پرسیارانە دەبێ سەیری ئەو مەسەلە سیاسی و کێشانە بکەین کە خەباتی چینایەتی لە ئێران لەگەڵی بەرەو ڕوبوە، وەک شۆڕشی ١٩٧٩ ئێران و مەسەلەی کۆمەڵە و خەبات دژی جمهوری ئیسلامی. ئێمە لەبەراورد بەم مەسەلە و دیاردە کۆمەڵایەتیانەی خەباتی چینایەتی دەتوانین لە ناوەرۆکی ئەم هەوڵانەی کۆمۆنیزمی کرێکاری تێبگەین و هەڵیسەنگێنین. لێرەدا پابەندین بەو تێڕوانینە ماتریالیستە کە،بزوتنەوەکان دەبێ بەپێی ئەوەی لە واقیعدا چین هەڵیانسەنگێنین نەک بەپێی ئەوەی چی لەسەر خۆیان دەڵێن.\n“شۆڕشی ١٩٧٩ کە ڕژێمی شای ئێرانی ڕوخان، تاڕادەیەکی زۆر مەزنترین شۆڕشی هەفتاکانە، وە بە ناونیشانی یەکێک لە ترسناکترین شۆڕشەکۆمەڵایتیەکانی سەدەی بیست دەچێتە مێژووەوە..پیاوانی دینی ئیسلام تیایدا بەشێوەیەکی ڕیکخراو لە باری سیاسیەوە چالاک بون،وە جێگایەکی کۆمەڵایەتی بێ وێنەیان هەبوو لەچاو هەرشوێنێکی تری دنیای ئیسلامی و تەنانەت لە چوارچیوەی مەزهەبی شیعەشدا..هاوکات توخمێکی نوێی ئەم شۆڕشەش مۆرکی ئایدیۆلۆژیەکەی بوو کە شکڵێکی “چەپ”ی سێکۆلار ،وە بەتایبەت سۆشیالیست و کۆمۆنیستی هەبوو، وە دەوری ئەم چەپە تەقلیدیە ئامادەبوو بەکردەوە و چالاک بوو لە ئێراندا، دەوری لەڕوخانی شادا، لە ڕیگەی مانگرتنە کرێکاریەکانەوە بۆ نمونە، بە هیچ شێوەیەک کەم نەبوو.”*2\nسەرەڕای ئەم هێزە کۆمەڵایەتیەی چەپ و کرێکاران و ئامادەییان لەم شۆڕشەدا بەڵام ئیسلامی سیاسی دەتوانێ دەسەڵاتی خۆی بسەپێنێ و چەپ و کرێکاران سەرکوت دەکرێن. شکستی چەپ و کرێکاران شکستی هەموو ئەم بزوتنەوەیەیە ، بەهەموو گروپ و حزبەکانیەوە.\nکۆمۆنیزمێک لە ساڵی ١٩٧٩ ئێراندا دەیتوانی پێشڕەو بێ کە بەر بە دامەزراندنی جمهوری ئیسلامی ئێران بگرێ، نەک خاڵی جیاکردنەوەی تیۆری خۆی لە چەپی ئەوکات دیاری بکا. بزوتنەوەی کرێکاری و کۆمۆنیستی لەو دەورەیەدا شکستی هێنا، نەک لەبەرئەوەی کە تیۆری ماوی و سۆڤیەتی بەسەریدا زاڵ بوو، بەڵکو لەبەرئەوەی خاوەنی ئەو خۆوشیاریە سۆشیالیستیە نەبوو، چ لە نێو گروپی ڕۆشنبیرانی و چ لە نێو جەماوەری کرێکاراندا، کە دەبێ هەموو توانای شۆڕشگێڕانەی چینی کرێکار و گروپە ڕۆشنبیرە چەپەکان بخرێتەکار بۆ تێکشاندنی دژە شۆڕش کە جمهوری ئیسلامی و خومەینیە.\nئایا کۆکردنەوەی ئەو هێزەی چەپ و کرێکاران دژی جمهوری ئیسلامی نەیدەتوانی ببێتە حزبێکی گەورە کە بتوانێ ڕێگە لە شکستی شۆڕش بگرێ؟ ئایا وەک کۆمۆنارەکان سەرەڕای بیروڕای جیاوازیان نەیاندەتوانی دژی بورژوازی بۆ٧٠ ڕۆژ دەسەڵاتی شوراکان دامەزرێنن؟ ئایا ئەم تێگەیشتنە لە کۆمۆنیزم و خەباتی چیانیەتی و ئەم ئەرکی شکست پێهێنانی ئیسلامی سیاسی لە دەستوری کاری هیچ گروپێکدا هەبوو؟\nبێگومان نا، سەرەرای ئەوەش هەرکام لە گروپەکان ئەم نایەکگرتوویی و جیابونەوەیان بەشێوەیەک لێک دەدایەوە و پاساویان بۆ دەهێنایەوە و دواتریش کاریان بۆ تەجسیدکردن و مانەوەی دەکرد.ئەمەش هۆکاری شکستی شۆڕش بوو لە ئێراندا و دواتریش ئەم شکستە کاریگەری لەسەر مانەوەی بزوتنەوەیەکی کۆمەلایەتی کۆمۆنیستی لەپەرژوبڵاوی و ناکاریگەریدا دانا.\nحیکمەتیزم، یان “مارکسیزمی شۆڕشگێڕ”ی “یەکێتی تێکۆشەرانی کۆمۆنیست”، وەک یەکێک لەو گروپە چەپانەی ئێران، بەڵکو تێگەیشتنی لە شۆڕشی ئیران ئەوەبوو کە “چینی کرێکار ڕیزی سەربەخۆی خۆی ڕیک نەخست لەشۆڕشدا و لە گشتدا بە ملکەچی بۆ چینەکانی تر هاتە مەیدانی شۆڕشەوە” *3.\nکاتێک باسی ئەم ڕیزە سەربەخۆیەی چینی کرێکاریشی دەکرد ، مەبەستی ڕیزی سەربەخۆی حزبێک بوو کە لەڕێگەی خەباتێکی ئایدیۆلۆژی گروپێکەوە بەدەست دێت “خەبات بۆ سەربەخۆیی ئایدیۆلۆژی-سیاسی چینی کرێکار، پێش هەرشتێک خەباتە بۆ حزبی سەربەخۆی چینی کرێکار واتە حزبی کۆمۆنیست.”* 4\nلەبەرئەوەی حزب لەم تێگەیشتنەدا تەنیا “نوێنەری ڕیکخراوی کۆمۆنیزمە وەک ڕەوتێکی جیاواز و دیاریکراو لە بزوتنەوەی کرێکاریدا” * 5 .کەواتە سەربەخۆیی ئەم حزبە واتە سەربەخۆیی ڕەوتێکی جیاواز لە چینی کرێکاردا. تەنیا ئەم ڕەوتە دیاریکراوەش بە کۆمۆنیست ناسرا کە لەڕیگەی خەباتێکی ئایدیۆلۆژیەوە دەستی کرد بە “خۆجیاکردنەوەی تیۆریمان لەگەڵ پۆپۆلیزم هەبوو”*6 .بەم شێوەیە ڕیزێک دروست بوو کە ، “ناسنامەیەکی سەربەخۆی هەبوو کە لە بزوتنەوەکەدا وەک ئاڵاهەڵگری خەبات دژی پۆپۆلیزم”*7.\nکەواتە ئەمە حزبێکە کە تەنیا لایەنگران و ئاڵاهەڵگرانی دژی پۆپۆلیستی لەخۆ دەگرێ! بەم “بەرنامە”یەش سەربەخۆیی بەدەستهێناوە و خۆی جیاکردۆتەوە لە باقی گروپە چەپەکانی تر کە “پۆپۆلیستن” و ” لەشۆڕشدا چینی کرێکار مل کەچ دەکەن بۆ چینەکانی تر” و نوێنەری وردەبورژوازین. بەم خۆجیاکردنەوەیەش سەربەخۆیی چینی کرێکار، کە خۆی لە سەربەخۆیی حزبی کۆمۆنیستدا دەبینێتەوە، بە ئەنجام گەیشت!\nبەڵام ڕەخنە و ڕۆشن بونەوەی مەنسور حیکمەت و گروپی “یەکێتی تێکۆشەرانی کۆمۆنیست” لەباری تیۆریەوە، وە “خەباتی ئیدیۆلۆژی و سیاسی” ئەم ڕەوتەی “مارکسیزمی شۆڕشگێڕ” نەیتوانی بەر بەو شکستە سیاسیەی کرێکاران و چەپ لە شۆڕشی ئێراندا بگرێ و هیچ دەورێکی کۆمەڵایەتی و سیاسی نەبوو لە ڕوبەڕوبونەوەی جمهوری ئیسلامی ئێراندا.\nپیکهێنانی حزبی کۆمۆنیست کاتێک ئەم گرنگیەی پەیدا دەکرد کە ئەم حزبە هەموو ئەم هێزە شۆڕشگێڕانە کۆبکاتەوە، نەک گروپێک لە دەوری بەرنامەیەک دروست بکا و ئەم بەرنامەیە بکاتە خاڵی جیاکردنەوەی لە گروپەکانی تر. بەرنامەی کۆمۆنیستی بریتیە لە کۆکردنەوەی هەموو هێزی چینەکە نەک کۆمۆنیستەکانی خاوەن یەک خەت و یەک بەرنامە. لە شکستی شۆڕشی ئێراندا دروستکردنی حزبێک لەو کەس و گروپانەی باوەڕیان بە “بەرنامەی حزبی کۆمۆنیستی ئێران” نەیتوانی هیچ لەو شکستەی شۆڕش بگۆڕێ و بەم پێیە لە خەباتی چینایەتی ئەو دەورەیەدا هیچ دەورێکی سەرەکی نەگێڕا. ئەم گروپەش وەکو باقی گروپە چەپەکانی تر سەرکوتکرا و خرایە کەنارەوە.\nبەڵام لە کاتێکدا کۆمەڵگە و شۆڕش و کرێکاران پێویستیان بە بەرەیەکی کرێکاری و چەپی شۆڕشگێڕ بوو بەرامبەر بە ئیسلامی سیاسی و خومەینی، ئایا ئەم ئەنجامگیریەی خۆجیاکردنەوە لەچەپ دەورێکی سلبی نەگێڕا؟ ئایا باقی گروپە چەپەکانی تریش هەر بەهەمان شێوە بیرکردنەوە لە خۆجیاکردنەوە لە چەپەکانی تر، هەمویان پێکەوە بزوتنەوەی کۆمۆنیستی و چەپیان بەرامبەر بە جمهور ئیسلامی چەک نەکرد؟\nئەمە ئەو شتەیە کە ئەنگلس دەڵێ” کردارەکان خاوەن ئامانجێکی تاڕادەیەک خوازراون، بەڵام بەرئەنجامێک کە لەو کارانە دەکەونەوە، بەتەواوی نەخوازراون.” * 8.\nبێگومان ڕەخنە تیۆریەکانی مەنسور حیکمەت لە ئەفسانەی بورژوازی میللی و کارکردن بۆ ڕیزی سەربەخۆی کرێکاران دژی بورژوازی دروستە، و باقی کۆمۆنیستەکانی پێش ئەو ، وەک ترۆتسکی لەڕەخنە لە کۆمێنتێرن ، وە ڕۆزا لۆکسبۆرگ و پانەکۆک لەسەر ڕیزی سەربەخۆ و شوراکانی کرێکاران ئەم بابەتە تیۆریانەیان نوسیوە. بەڵام یەکەم ؛ ئەمانە تیۆرێکن و پیویستە ئەنجامگیری سیاسی لێ بگیرێ و بەتایبەت لەکاتی شۆڕشی ئێراندا ئەم ئەنجامگیریە سازکردنی بەرەیەکی سیاسی لە هەموو چەپ و کۆمۆنیست و کرێکاران بوو. دووەم ڕیزی سەربەخۆی کرێکاران لە شۆڕشدا تەنیا بریتی نیە لە گروپێک کە بەرنامەیەکیان قبوڵ بێت، بەڵکو ڕێکخستنی خەباتی چینێکە بە هەموو بەش و گروپەکانیەوە دژی چینی بورژوازی بەهەموو لق و حزب و ناوەندە ئایدیۆلۆژیەکانیەوە. وەک مارکس وتەنی؛” هەر هەنگاوێکی عەمەلی کە بزوتنەوەی فیعلی دەینێ، گرنگترە لە دەرزەنێک بەرنامە. کەزانرا ناتوانین بەرنامەی ئیزیناخ( کە باوەڕم وایە بەهیچ شیوەیەک بەکەڵک نایە و ڕۆحیەتی حزب تێک دەدا) تێپەڕینین – هەلومەرجەکە ڕیگە بەمە نادات- پێویست بوو کە ڕیکەوتن بکەین، لانی کەم لەپێناو کارکردن دژی دوژمنی هاوبەش.”* 9\nبەڵام ئەم سیاسەتە لای مەنسور حیکمەت و “یەکێتی تیکۆشەرانی کۆمۆنیست” و گروپە چەپەکانی تر نەبوو، بەڵکو ئەم تیۆریانەی حیکمەتیزم بۆ خۆجیاکردنەوە لە چەپ و کۆمۆنیستەکان و کرێکارانی تر بوو کە هێشتا پەیوەست نەبوبون بەم “خەباتە ئیدیۆلۆژی و سەربەخۆییە تیۆری و “بەرنامە”ییەوە.\nچۆن ڕاستی یان نادروستی ئەم تیۆریانەی خۆجیاکردنەوە لە چەپ یەکلایی دەکرێنەوە؟\n“پرسیاری ئەوەی ئایا ڕاستیەکی ئۆبژەکتیڤ دەگەڕیتەوە سەر بیرکردنەوەی مرۆڤ ، پرسیاری تیۆر نیە بەڵکو پرسیارێکی پراتیکیە”*10.\nمەسەلەی سەربەخۆیی چینی کرێکار و شۆڕش دژی دەسەڵاتی بورژوازی وەک ڕاستیەک ، مەسەلەیەکی ئایدیۆلۆژی نیە و بەڵکو پراتیکە و پراتیکیش هی گروپیک نیە بەڵکو سەرجەم چینەکەیە. لە کاتێکدا ئەم ڕاستیە تیۆریانەی “سەربەخۆیی چینی کرێکار و خەبات دژی جمهوری ئیسلامی پێویستی بە خۆجیاکردنەوەی چەپەکانە لە یەکتر لەکاتی شۆڕشدا” بە عەمەلی بەرامبەر بە دژە شۆڕشی ئیسلامی شکست دێنێ ، ئەمە دەیسەلمێنێ کە ئەم تیۆریانە هەڵەن و خاوەنی ڕاستیەکی ئۆبژەکتیڤ نەبون.\nلەکاتی شۆڕشدا مەسەلە لێسەندنی دەسەڵاتە لە بورژوازی. چەپ و کۆمۆنیستەکانی ئێران ئەگەر پۆپۆلیستیش بونایە دیسانەوە هەر دەیانتوانی لەو شۆڕشەدا بە دەسەڵات بگەن. هەرچۆن لەسەدەی بیستدا نمونەی چەپی پۆپۆلیست زۆربون، لەچەشنی ماو و کاسترۆ و زۆرێک لە کەمپی سۆشیالیزمی دەوڵەتی سەر بەتێزی سێ جیهانیش کە توانیان بەدەسەڵات بگەن. کەواتە چەپی پۆپۆلیستی ئیرانیش دەیتوانی وەک ئەو چەپانە بەدەسەڵات بگات، ئەگەر چی هێشتا لە بیروباوەڕیشدا پۆپۆلیست بێت. یان کۆمەڵە توانی شەڕ لەگەڵ جمهوری ئیسلامی ئێراندا بکات سەرەڕای ئەوەی پۆپۆلیستیش بوو. کەواتە مەسەلەکە بیروڕای بزوتنەوەی چەپ و کرێکاری نیە کە چۆن بیردەکەنەوە، بەڵکو ئەوەیە کە بەرامبەر بە دوژمنی چینایەتیان و دەوڵەتەکەی و هێزە سەرکوتگەرەکانی چی دەکەن؟ ئەمە کارێک بوو کە چەپ و کرێکارانی ئێران نەیانکرد و مەنسور حیکمەت و کۆمۆنیزمی کرێکاریش نەیانکرد. ئەمە هۆکاری شکستی شۆڕش و کرێکاران بوو لە ئێران و کێشە و قەیرانی کۆمۆنیزمی کرێکاریشە.\nئایا هیچ دەرسێک لەم شکستە و لە خۆجیاکردنەوە و پەرژوبڵاوی کۆمۆنیستەکان وەرگیرا؟\nخۆجیاکردنەوە لەو گروپانەی پۆپۆلیستانەی وەک “چریکەکان ، ڕیکخراوی پەیکار، یەکێتی کۆمۆنیستەکان یا خود ڕێڤیژینستەکانی وەک ڕێگای کرێکار و زۆرێکی تر تەنیا لای ئەم گروپە “سەربەخۆیی چینی کرێکار”ی دروستکردوە و هیچ هێزێکی سیاسی چەپ و کرێکاری لە شۆڕشی ئێراندا بەرامبەر بە هێرشی جمهوری ئیسلامی ڕێک نەخست. لە جێگای ئەمە هەموو گروپەکان سەرقاڵی “خەباتی ئایدیۆلۆژی” و بەرنامە بوون. حیکمەتیزمیش بە ئامانجی خۆی گەیشت کە “ناسنامەیەکی سەربەخۆی هەبوو کە لە بزوتنەوەکەدا وەک ئاڵاهەڵگری خەبات دژی پۆپۆلیزم”.\nبەداخەوە ئەمە میژووی هێزێکی کۆمۆنیستی نیە کە لەمەیدانی ململانێی سیاسی ئێراندا بێ و ئێمە بتوانین فاکت لە سیاسەت و تاکتیکەکانی بهێنیەوە بۆ کۆکردنەوەی هێز بۆ گەیشتن بە دەسەڵات،وەک چۆن لە سۆشیال دیموکراتی و بەلشەفیەکانمان هێنایەوە. بەڵکو ئەمە مێژووی گروپێکی تیۆریە کە دەیەوێ خۆی ڕۆشن بکاتەوە و بەرنامە و پلاتفۆرمی هەبێ بۆ گەیشتن بە جۆرێکی تایبەت و دیاریکراو لە حزب .\nئەم جۆری حزبە لە دوای شکستی شۆڕشدا زیاتر دەردەکەوێ و وەک گروپێک خودی خۆی دەبێتە میحوەر و مادەی کارکردن، و چینی کرێکار و خەباتی چینایەتی کرێکاران دەبنە مەقولە و ئامڕازێکی تیۆری کە ئەم حزبە بۆ “گەیشتن بەدەسەڵات” پێویستیەتی. دروستکردن و گەشەی ئەم حزبە و گەیشتن بەدەسەڵاتی، هەمووی لە چواردیواری ڕۆشنبونەوەی تیۆری و بەرنامە و پراتیکی حزب خۆیەوە بەئەنجام دەگا . هەربۆیە خەباتی کرێکاران و ڕیکخراوبونیان و پەیوەندی ڕەوتە فکری و سیاسیەکانی ناو ئەم چینە، ئەمانە هیچ کامیان لە بەرنامە و ستراتیژی عەمەلی ئەم حزبەدا جێگایان نیە و لە دوای ٣٠ ساڵ لە تەمەنی ئەم حزبە هێشتا ئەم حزبە نابێتە “حزبی سیاسی” و دەرسێکی گرنگ لە شکستی شۆڕشی ئێران وەرناگیرێ، کە جیابونەوەی ڕیزەکانی بزوتنەوەی کۆمۆنیستی و کرێکاری لەناوخۆدا لە یەکتر بەمانای شکستی شۆڕش دژی سەرمایەداریە.\nلەبەشی داهاتودا لەسەر حزبی کۆمۆنیستی ئێران و حزبی کۆمۆنیستی کرێکاری فاکت و ڕوداوە مێژوویەکانی ئەم ڕەوتە حزبیە و کێشەکانی کۆمۆنیزمی کرێکاری بۆ سەلماندنی ئەم ڕاستیانەی سەرەوە دەخەینە ڕوو.\n*1 مەنسور حیکمەت،(وتاری کردنەوەی کۆنگرەی سێهەمی حزبی کۆمۆنیستی کریکاری ئێران) دیسەمبەری ٢٠٠٠، هەڵبژاردەیەک لە نوسراوەکانی مەنسور حیکمەت، بەرگی دووەم، ل٥٠٩-٥٢٣ بەکوری ؛سالار ڕەشید.\n*2 ئیریک هۆبسباوم، ل ٧٨٩بۆ٧٩٢،سەردەمی توندڕەوەکان،کورتەی سەدەی بیست ، ١٩١٤-١٩٩١. بەزمانی عەرەبی.\n*3مەنسور حیکمەت، ڕاپۆرتی کۆمیتەی ناوەندی یەکێتی تێکۆشەرانی کۆمۆنیست بە کۆنگرەی یەکەم،(ل ٣٥٢)، هەلبژاردەی بەرهەمەکان، فارسی.\n*4مەنسور حیکمەت، هەنگاو لەڕیگەی پێکهێنانی حزب کۆمۆنیستی ئێران ، ل ٣٢٢، هەلبژاردەی بەرهەمەکان، فارسی.\n*5مەنسور حیکمەت، حزبی کۆمۆنیستی ئێران لە گرەوی چیدایە؟ل٣٤٩، هەلبژاردەی بەرهەمەکان، فارسی.\n*6 ڕاپۆرتی کۆمیتەی ناوەندی یەکێتی تێکۆشەرانی کۆمۆنیست بە کۆنگرەی یەکەم, ل٣٥٤، هەلبژاردەی بەرهەمەکان، فارسی.\n*8 ئەنگلس، لودفیگ فیورباخ و کۆتایی فەلسەفەی کلاسیکی ئەڵمانی، ل ٧٢، وەرگێڕانی سالار ڕەشید.\n*9مارکس ، ل ٢١٤،نامە بۆ براکە لە پێشەکی ڕەخنە لەبەرنامەی گۆتا، بەرگی ٢ لە هەڵبژاردەی مارکس و ئەنگلس لە ٤ بەرگدا، چاپی دارالتقدم، بە عەرەبی.\n*10مارکس ،تێزەکانی فیورباخ، تێزی ٢. https://www.marxists.org/archive/marx/works/1845/theses/thes\nتکایە ئەم لینکە بەکاربێنە بۆ خوێندنەوەی کتێبەکە


خواردنی زه‌رده‌چه‌وه و هه‌نگوین چی له جه‌سته ده‌كات؟\n288 جار خوێندراوەتەوە کات12:04 بەروار12-09-2019\nبه‌رده‌وام زه‌رده‌چه‌وه به به‌هاراته به‌سووده‌كه وه‌سف ده‌كرێت و له پزیشكی نه‌ریتی چین و هندیه‌كان ئه‌م به‌هاراته بۆ چه‌ندین بابه‌تی پزیشكی به‌كارده‌هێنرێت.\nئه‌نجامه‌كانی توێژینه‌وه‌یه‌كی نوێ ئه‌وه‌ی سه‌لماندوه ده‌كرێت زه‌رده‌چه‌وه بۆ چاره‌سه‌ری برین و نه‌خۆشیه‌كانی پێست به‌كاربهێنرێت و چاره‌سه‌ری نه‌خۆشیه‌كانی جگه‌ر و گه‌ده و كۆئه‌ندامی هه‌رس ده‌كات و گه‌شه‌ی خانه شێرپه‌نجه‌یه‌كان كه‌مده‌كاته‌وه.\nله‌ناو زه‌رده‌چه‌وه‌دا پێكهاته‌ی تایبه‌تی دژه هه‌وكردن هه‌یه كه زۆر به‌سووده بۆ چاره‌سه‌ری هه‌وكردنی گه‌ده و جومگه‌كان و كاری مێشك چالاك ده‌كات و مه‌ترسی توشبوون به زه‌هایمه‌ر كه‌مده‌كاته‌وه.\nده‌توانیت به تێكه‌ڵاوكردنی زه‌رده‌چه‌وه و هه‌نگوین باشترین جۆری دژه هه‌وكردنی سروشتی دروست بكه‌یت و ئه‌وه‌ی پێویستت ده‌بێت بۆ ئه‌م گیراوه‌یه ته‌نها یه‌ك گه‌وچكی گه‌وره زه‌رده‌چه‌وه و 100 گرام هه‌نگوینه.\nئه‌م پێكهاته‌یه ده‌كرێت بۆ چاره‌سه‌ری ئه‌نفلۆنزا به‌كاربهێنرێت و هه‌موو سه‌ری كاتژمێرێك یه‌ك كه‌وچكی گه‌وره‌ی لێ بخۆ به مه‌رجێك له ده‌متدا بیتوێنه‌ره‌وه و له ڕۆژی دواتر هه‌مان بڕ به‌ڵام دوو كاتژمێر جارێك بیخۆ و ڕۆژی سێهه‌م ته‌نها سێ جار بیخۆ له ڕۆژێكدا و جاری یه‌ك كه‌وچك و ده‌توانیت بۆ چا یان شیری زیادی بكه‌یت.


هوشداری گرووپێک له نوێنه‌رانی پاڕلمانی ئوڕووپا سه‌باره‌ت به دۆخی مافه‌کانی مرۆڤ له ئێران\nکاک برایم لاجانی ده‌ڵێت که به هاوکاری گشت لایه‌ک ده‌توانین پاشه‌کشه به کۆماری ئیسلامی ئیران بکه‌ین\nله به‌یانیه‌یه‌ک دا که زیاتر له 220 له نوێنه‌رانی پاڕلمانی ئۆڕووپا ده‌ریان کردوه، سه‌باره‌ت به به‌ره‌وخراپتر ڕۆیشتنی دۆخی مافه‌کانی مرۆڤ له ئێران و نه‌خشی ئێران له قه‌یرانی خۆرهه‌ڵاتی ناوه‌ڕاست دا هوشداری ده‌ده‌ن.\nئه‌و نوێنه‌رانه داوایان له ئێران کردوه که سێداره‌دانه‌کان له وڵات دا ڕابگرێت، به‌ندکراوان سیاسی ئازاد بکات و ڕێز له مافه‌کان و ئازادی یه‌کانی ڤڵاتیانی خۆی بگرێت.\nکاک برایم لاجانی، چالاکی مافه‌کانی مرۆڤ\nله ئه‌م وتووێژه‌دا، کاک برایم لاجانی چالاکێک و کارناسێکی مافه‌کانی مرۆڤ ده‌ڵیت که رژیمی کۆماری ئیسلامی ئێران ڕژیمێکی ئیدئۆلۆژێک و مه‌زهه‌بی یه که پێ شێلکردنی مافه‌کانی مرۆڤ به‌شێک له وجوودی کۆماری ئیسلامی یه.\nهه‌روه‌ها جه‌ختیش ده‌کاته‌وه که گۆمان له ئه‌وه دانیه ئه‌گه‌ر بیرو ڕای گشتی جیهان و مرۆڤایه‌تی پێشکه‌وتوو و خه‌ڵکی ئێران گوشاری خۆمان زیاتر بکه‌ن، ئه‌وه ده‌توانین کۆماری ئیسلامی ناچار به پاشه‌کشه بکه‌ین.\nوتووێژی کاک برایم لاجانی


نوسینی : پشکۆ ناکام | 16.09.2017 7:30 PM | بەشی: سیاسی | بێ کۆمێنتە\nپاش ئەوەی بۆ جارێکی تریش پارلەمان ئیفلیج کرا ، ئیتر هیچ بوار و بەهانەیەک نەماوە بۆ خۆهەڵخەڵەتانن کە بەتەما بین کەسانێکی ناو ( ی. ن. ک) باری خواری وەزعەکە ڕاست بکەنەوە، دەرکەوت باڵ و ڕان و سیقەتۆرە لە ناو یەکێتی هەمووی قسەی قۆڕە و ئەو حیزبە وەک کۆمپانیایەک بە گروپێکی دوو سێ کەسی بەڕێوە ئەبرێت و چیان بوێ ئەیکەن و چۆنیان بوێ کۆمپانیاکە بەو ئاراستەیە ئەبەن و دەنگە دەنگی جار و بار و بۆڵەبۆڵی ئەم یان ئەو، یەک فلسی قەڵبی نەهێنا و جم و جۆڵەکانیان جگە لە قسەی بەردەم کامێرا و “فەیس – خەسو” ببورن “فەیس- بوک” بەولاوە هیچی تر نەبوو.\nگروپی کۆمپانیەکە قاعیدەی خۆیان و بەشێکی خەڵکی کوردستانیان بە لا ڕێی تاکتیکەکانی خۆیانا برد و هەموو کورد و مافەکانیان کرد بە قوربانی یەک دوو کورسی پارلەمان و دیارە لەو بەینەشدا سەفقەیەک پارە وەک ( شیرینی کەوتنەوە گەڕی !! پارلەمان ) وەرگرتووە، هاوشێوەی شیرینی نەوتەکەی پێشوتر لە پارتیان وەرگرت و، پێویست ناکات هیچ کەس و لایەک نە وەختی خۆی بکۆژێ و نە چاوەڕوانی گۆڕانکاریی ئیجابی بێت لە سیاسەتی گروپی سەرکردایەتی کۆمپانیای یەکێتی بێت، کە دوای ئەوەی بنەماڵە و پارتی پاشکۆی دووەم کودەتای سیاسیان کرد و پارلەمانی کوردستانیان “علوجانە” داگیر کردەوە، ئەوا بە عەمەلی ئێستا بەشێکن لە کار و بەرنامەی جێ بەجێکردنی سیاستەکانی بنەماڵە و سەوز و زەرد دەست لەناو دەست و هێز لە خواو پارە لە پارتی دەستەڵاتێکی پرتەقڵیان هێناوەتە کایەوەو بەمەش کۆمپانیای یەکێتی بەرپرسیارە لە هەرچی نەهامەتییەک و قوڕبەسەرییەکی تر بەسەر هەرێما بێت بە تایبەتی ئەو یارییە ترسناکە بێ ئەنجامەی ناویان ناوە ریفرابدۆم.\n1- یەکەم هەنگاوی گرنگ و مولیحی گۆران ئەوەیە بێ قەید و شەرت رێکەوتنەکەی لەگەڵ کۆمپانیای یەکێتی هەڵوەشێنێتەوە و بۆ جەماوەرەکەی خۆی و خەڵکی کوردستان بەیان بکات بۆ هەڵوەشانی ئەو بەناو ڕێکەوتنە لەبەر یەک هۆی زۆر سەرەکی و ئاسان بوو، ئەویش ئەوەیە کە ” عیبرەت لە جێ بە جێ کردنەکەیا نەبوو”. بەداخەوە هەنگاوی ڕاستەوخۆی دوای نەجات بوون لەو بەناو ڕێکەوتنە پلات فۆرمێکی سیاسی دروست بکرێت لە هەموو ئەو ئاراستانەی نزیکن لەیەک لە چونیەتی وەستان لە ڕووی کودەتاکەی بنەماڵە- کۆمپانیا کە ئەوەی ئەمڕۆ هەیە جگە لە گۆڕان، هاوپەیمانی بۆ دیموکراسی و دادپەروەری و جوڵانەوەی نەخێر بۆ ریفراندۆم و کۆمەڵ و ڕیکخراوەکانی کۆمەڵگای مەدەنی و کەسایەتیە دیارەکانی غەمخۆری دیموکراسی و ئازادی یە، کەسیش نەیوتووە لەناویەکا بتوێنەوە، بەڵکو ئەکرێت لە پلات_ فۆرمێکا کاریی هاوبەشی گونجاو بۆ رێگەگرتن لە زیاتری قاچ شۆڕکردنەوەی دەستەڵاتی بنەماڵە _ کۆمپانیا بگیرێت، خۆ ئەگەر پێشووتر لایەک یان کەسێک رەخنە و تانەی لەم لا یان ئەولا هەبوبێت زۆر ئاساییە بۆ مەبەستێکی گەورەی نیشتمانیی، میتودەکانی بەگژا چونەوەی تاکڕەویی و دەستەڵاتی دوو بنەماڵەیی ڕێکخرێن چونکە هەر هەموو بە گۆرانیشەوە کەسیان لە مەریخەوە نەهاتون، هەموو خەڵکی کوردستانن و هەموشیان هەڵگری سیفاتەکانی تاکی کوردن تا سەلبیاتەکان نەهێڵرێت و کار لەسەر ئیجابیاتەکان و زەرورەتی پلات- فۆرمێکی پتەوەی بەرەی میللەت بکرێت. میحنەتی ئەمڕۆی خەڵکی کوردستان لەوە گەورە و جیدی ترە، کە کات بە زل کردنی سەلبیاتەکانەوە بکوژین.\n2- لە وەزعێکی نا هەموار و ئاڵۆزی وەک ئەوەی ئێستا ناکرێت ئەو هەموو خەڵکەی چاوی بڕیوەتە کەس و هێزە نیشتمانپەروەرەکان قاچ بخەینە سەر قاچ و لە شاشەکانەوە بزانین چی ئەقەومێت، وەستان لە رووی دستەڵاتی بنەماڵە- کۆمپانیا، زەرورەتی نزیک بونەوەی هەموو لایەنە دڵسۆزەکان لە رووی ئەخلاقی و سیاسی و ئینتمای نیشتمانییەوە فەرز ی ئەوە ئەکات بە سەرمانا کە ئەم وەزعەی هەرێم چۆن هەموومانی گرتۆتەوە ئەشبێت هەموومان لە پلات- فۆرمێکی نیشتمانیی دیموکراتی کار بۆ نەهێشتنی بکەین، مەرکەزی ترین خاڵی هاوبەشی لایەنەکانی پلات- فۆرمەکەش ئەوەیە چۆن لە رووی پیلانەکانی دژ بە بەروەندییەکانی خەڵکە، بوەستین؟. خۆ ئامادەکردن بۆ هەڵبژاردنەکانی داهاتوو لەژێر چەتر ی پلات- فۆرمێکی نیشتمانی کاری ئیجابی ئەکاتە سەر ئەنجامەکان، کە بە دڵنیاییەوە لە قازانج و بەرژەوەندی دەستەڵاتی ئێستای هەرێم نابێت و هەموو شکست و تێکشکانێکی دەستەڵات بۆ کۆمەڵانی خەڵک پێچەوانەکەیەتی.\n3- گۆڕان بۆی دەرکەوت سیاسەتی “گاندی” نە لەگەڵ بنەماڵە و نە لەگەڵ کۆمپانیای یەکێتی سوودی هەیە و چۆن نەیارەکانی لە جیاتی ململانێ و سیاسەتی مەدەنی شێوازە کوردەواریەکە پەیڕەو ئەکەن، ئەبێت گۆڕانیش واز لە فەنتازیای دونیای مەدەنی بەرامبەر بەوان بهێنێت، مەبەستم لە پەنا بردن بۆ چەک نیە” بەڵکو سیاسەتی یەک بەیەک مامەڵە لەگەڵ رووداوەکانا بکات، خەبات و مل ملانێی سیاسی بەو جۆرەی لە ئەوروپا و کۆمەڵگای شارستابی هەیە پاروویەکی گەورەیە و ناچێ بەدەم ئەم وەزعەی هەرێمی تێکەوتوە.. کاری هاوبەشی بەرەی دژ بە بەناو ریفراندۆمەکەی بنەماڵە- کۆمپانیا بۆ ئەویە کۆمەڵانی خەڵک بەر چاوویان زیاتر ڕوون بێت و تەسلیم بە ئەمری واقیع نەبن لەوە تێ بگەن دەستەڵاتی هەرێم ئەیەوێت بە پرۆسەیەک لە خشتەیان بەرێ و تاوانە ئابوری و کۆمەڵایەتی و سیاسیەکان لە بیر ببرێنەوە چونکە ئەگەر چی دروشمەکەیان ریفراندۆمە، بەڵام لە واقیعا ” دۆڕاندۆم”ە …………………


تۆنی سیریکۆ - ویکیپیدیا، ئینسایکڵۆپیدیای ئازاد\nسیریکۆ لە ساڵی ٢٠١٩دا\nجێناریۆ ئانتنی سیریکۆ جونیەر\n(١٩٤٢-0٧-٢٩) ٢٩ی تەممووزی ١٩٤٢ (تەمەن ٧٨)\nنیویۆرک سیتی، ویلایەتە یەکگرتووەکانی ئەمریکا.\nڕۆبەرت سیریکۆ (برا)\nجێناڕۆ ئانتنی سیریکۆ جونیەر (لەدایکووی ٢٩ی تەممووزی ١٩٤٢) ئەکتەرێکی ئەمەریکیە، کەوا بە ڕۆڵەکانی وەک پۆڵی وۆڵنەتس گڵتیێری لە زنجیرەی سۆپڕانۆکان و ڕۆڵە جیاوازەکانی لەگەڵ دەرھێنەر وودی ئاڵن دەناسرێتەوە.\n^ "Tony Sirico Biography". The Biography Channel/A+E Networks. لە ڕەسەنەوە ئەرشیڤ کراوە لە ٢٢ی ئایاری ٢٠١٢. لە ڕێکەوتی 2013-12-16 ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\nتۆنی سیریکۆ لە بنکەدراوەی ئینتەرنێتیی فیلمەکان\nوەرگیراو لە «https://ckb.wikipedia.org/w/index.php?title=تۆنی_سیریکۆ&oldid=736767»\nئەم پەڕەیە دواجار لە ١٦:٥١ی ١٣ی کانوونی یەکەمی ٢٠٢٠ نوێ کراوەتەوە.


خۆشه‌ویستی نابینایه..چیرۆكێك پڕ به ماناكه‌ی\nخۆشه‌ویستی نابینایه..چیرۆكێك پڕ به ماناكه‌ی\nده‌وترێت خۆشه‌ویستی نابینایه به‌ڵام چی ده‌بێت ئه‌و كاته‌ی دوو نابینا بێ ئه‌وه‌ی چاویان به‌یه‌ك بكه‌وێت عاشقی یه‌كتر ببن؟\nنیرا گیرا وێنه‌گرێكی هندیه و به جۆرێك باس له‌م خۆشه‌ویستیه ده‌كات كه نه پشت به جوانی و نه به‌مادده نابه‌ستێت و جۆرێك خۆشه‌ویستیه سه‌روو ڕوكه‌شه و چیرۆكی ئه‌م دوو عاشقه نابینایه‌ی ناوناوه" خۆشه‌ویستی پیرۆز".\nگیرا له دیمانه‌یه‌كی تایبه‌تی بۆ بی بی سی باس له‌وه ده‌كات ڕۆژێك به ڕێكه‌وت چۆته بازاڕی دلهی له مانگی ته‌موز و ئه‌م دوو عاشقه نابینایه‌ی بینیوه به‌یه‌كه‌وه ڕۆشتوون و ده‌ستیان له‌ناو ده‌ستی یه‌كدا بووه و قسه‌یان بۆ یه‌كتری كردوه و پیاوێك هاوكاری كردوون بۆ ئه‌وه‌ی بچنه ویستگه‌ی شه‌مه‌نده‌فه‌ر ، ده‌ڵێت"زۆر سه‌رسام بووم پێیان یه‌كه‌م جارم بوو دوو عاشقی نابینا ببینم و لێیان نزیك بوومه‌وه بۆ ئه‌وه‌ی قسه‌یان له‌گه‌ڵ بكه‌م"\nگیرا ده‌ڵێت" پرسیام لێكردن ئێوه هاوسه‌ری یه‌كترن؟ وه‌ڵامیان دامه‌وه كه به‌ڵێ هاوسه‌ری یه‌كترین ، دواتر داوام لێیان كرد چیرۆكی خۆشه‌ویستی خۆیان بۆ من بگێڕنه‌وه و ئه‌وانیش ڕه‌زامه‌ندیاندا"\nدیباك یاداف و ئارتی شوراسیا هه‌ردووكیان ته‌مه‌نیان 21 ساڵه و له‌ڕێی فه‌یسبووكه‌وه یه‌كتریان ناسیوه و مۆبایله‌كه‌یان له جۆری زیره‌كه و ئه‌و كه‌سانه‌ی نابینان ده‌توانن به‌شێوه‌ی ده‌نگ بچنه ناو ئه‌كاونتی كه‌سی دیكه‌وه و ئه‌مه‌ش یه‌كه‌مین سه‌ره‌تای یه‌كتر ناسینیان بووه.\nدیابك ده‌ڵێت" هه‌ستم به‌وه كرد ئێمه خاڵی هاوبه‌ش له نێوانماندا زۆره له‌به‌ر ئه‌وه داوای هاوڕێتیم بۆ نارد له‌ڕێی فه‌یسبووكه‌وه و دوای دوو هه‌فته قبوڵی كردم و دواتر كورته نامه‌مان گۆڕیه‌وه و چیرۆكی خۆمان بۆ یه‌كتر باسكرد و دواجار ژماره ته‌له‌فۆنمان گۆڕیه‌وه و هه‌ر ته‌له‌فۆنێك 90 خوله‌ك به یه‌كه‌وه قسه‌مان ده‌كرد"\nئارتی باس له‌وه ده‌كات جارێك هاوڕێیه‌كی له‌گه‌ڵیدا بووه كه قسه‌ی له‌گه‌ڵ دیباك كردوه و هاوڕێكه‌ی داوای لێكردوه به دیباك بڵێت" خۆشم ده‌وێیت" ئه‌ویش ئه‌م كاره‌ی كردوه و دیباك بۆ چه‌ند چركه‌یه‌ك به بێده‌نگی ماوه‌ته‌وه و دواتر ئه‌ویش وتویه‌تی" خۆشم ده‌وێیت" لێره‌وه چیرۆكی خۆشه‌ویستی ئه‌م دوو نابینایه ده‌ستی پێكردوه و له ئێستادا چاوه‌ڕێی ئه‌وه‌ن كارێك بدۆزنه‌وه و دواتر هاوسه‌رگیری بكه‌ن.


بەبەڵگەوە، پەکەکە دەستکردی میتی تورکە!!\nSaturday, 02.16.2013, 12:00\nکۆتایی هەفتەی یەکەمی سەری ساڵی ٢٠٠٠، بە پەشکۆکاوی ڕووم لە بلیت فرۆشیەکانی تبلیسی پایتەختی جورجیاکرد. چونکە ئەو کاتە یاسا لە جۆرجیا کاری نەدەکرد، ئازاری زۆری خەڵکیان دەدا، بە هۆو بەبێ هۆ بیانوی پارەیان لەخەڵک دەگرت وا تێگەیەندرابوون، کەهەرکەسێک لە ئەوروپای ڕۆژئاواوە هاتبێتە نێو خاکی جۆرجیا، گیرفانی پڕە. بەلام ئێستا یاسا کار دەکات، دەزانن کە ڕیزگرتن واتای شارساتانیەتە، بەتایبەت لە فڕگەکاندا، چونکە فڕگەکان یەکەمینی دەرگای هاتنەژوورەوەی بیانیە، هەروەها ڕاکێشانی گەشتیارانە. ئیستا هەرکە پێت نایە نێو خاکی جۆرجیاوە، چەپێک گوول، لەگەڵ بوتڵێک لە کۆنیاکی ڕەسەنی جۆرجییای پێکەش دەکەن، بە ڕویەکی خۆشیشەوە بەخێرهاتنی میوانەکان دەکەن، کە هیلاکی گەشتەکەت لەبیری مرۆڤ دەباتەوە. لە پڕ ڕێکەوتی کاک کڵاشیکۆفم کرد، گەنجی کوردی جۆرجیە، ووتی: وەرە من کەمێک کارم هەیە، کارەکەم تەواو دەکەم و دوایی دەچین بەشداری کۆنگرەی نەتەوەی دەبین، ووتم: ناتوانم چونکە چەند ڕۆژێکم ماوە بۆ گەڕانەوەم، بۆ سوید، غەمی چارەسەر کردنی بلیتەکەمە، چارەسەر نەکردنی بلێت، هەموو شتێکی لەبیر بردومەتەوە. بەکورتی کاک کڵاشینکۆڤ، کارەکەی بۆ جێبەجی کردم بۆ ئێوارە، نزیکەی بە خزم و ناسیاو هاوڕێ وە، چوین بەشداری کۆنگرەی نەتەوەیی مانکرد. کۆڕ دەستی پێکرد، لەلایەن ٥کەسەوە، کە هەرهەمویان پاشناوی خۆیان وەک ناوە ڕەسەنە تورکیەکان ناساند، تاکوو گومان نەهێڵن کە کوردی باکوری کوردستانن، وەکوو چی چەک، یەلماز، ئۆز کورد.........هتد زۆربەیان خۆیان بەدیار بەکری ناساند، یەکێکیشیان بە دەرسیمی. هەر کۆڕ دەستی پێکرد و نەکرد، هەر پاش سڵاو یەکێکیان گووتی: بەبەڵگەوە دەیسەلمێن کە پەکەکە دەستکردی میتی تورکە، باسی پەکەکە کرا، کەمنداڵ دەفڕێنێت، کە بازرگانی بە مادە بێهۆشبەرەکانەوە دەکات، کە بارەگاکانی پەکەکە بوە بە مەلها،، منداڵی کورد بەکوشت دەدەن. دەستم هەڵبڕی کە شتێک بڵیم، نەیانهێڵاو، ئەمما زۆر بەڕێزەوە گوتیان باکۆڕ تەواو، ڕێگە بەهەموو کەسێک دەدەین، کە بۆ چوونی خۆی بهێنێتە زمان، بەڵام تکایە،با کۆڕەکە تەواوبێت. نیتشە ئەڵێ: هەڵەی دیموکراتی زۆرە، یەکێک لەوانە دەبێت گوێ لە ئەحمەقەکانیش رابگرین. نزیکەی چارەکێک بەسەر کۆڕەکەدا تێپەڕی، ووتە ژەهراویەکانیان بیزاری کردم، بیرم لەوە کردەوەو لە دڵی خۆمدا گووتم ئای خودا، ئێمە چ نەتەەوەیەکی بەد بەختین، تائێستا هیچ کام لە عەرەبەکان، تەنەنات هیچکام لە عەرەبەکان بە وەحشیەکانی سعودیەشەوە،فەلەستینیە تیرۆریستەکانیان بە تیرۆریست ناو نەبردوە، بە حەماسی تیرۆریست ومشعەلەیشەوە، کە پڕ بەمانای ووشەی تیرۆریست، تیرۆریستە، چونکە ئەوان سڵ لەکوشتنی منداڵی بەر بێشکە ناکەنەوە، ئەی بۆ ئێمە بەم شێوەیەن؟\nڕاستی خۆم پێنەگیراو، بۆ جگەرە کێشان چومە دەرەوە، نم نم باران دەباری، کەمێک تەمو مژ دەوروبەی لێل کردبوو، لەبەر کپی کەش هەواکە دەنگ باش دەڕۆی، مرۆڤ هەستی دەکرد، کەهیچ بەربەستێک نیە بۆ ڕاوەستاندنی دەنگ، کەشکەی هێندە دڵگیر و کپب وو. لەپڕ گوێم لە دەنگێک بە زاراوەی سۆرانی،دەیقیڕاند. لەسەرەتادا زۆرم لەلا سەیربوو، گووتم داخۆ کێ لەمن زیاتر زمان سۆرانی لێرە بێت، ئەوەی من زانیبێتم سەرەپای کوردەکانی نێو یەکێتی پێشوو بە زاراوەی کرمانجی دەدوێن. بەباشێ گوێم شل،تا بزانم بەڕاستی ئەم دەنگە سۆرانیە، نەخێر گومانی تێدا نەما. ئەوکاتەش سەرەتای پەیدابوومی مۆبایل بوو، پەیوەندی کردن بێسنوور گران بوو، زێدە ڕۆی نەبێت، یە ک دوو دەقە لەگەڵ ڕەحمەتی کاک ئەکرەمی مام عەلی دوام، لە تبلیسەوە بۆ سوید، ئێستاش ناوێرم باسی بەهاکەی بکەم. ئەو کەسەی کەبە سۆرانی تەلەفۆنی دەکرد، لەکەلەی سەری دەیقیڕاند، کە پەکەکەیان تەفرووتوناکردوە، بە زاراوەی سۆرانی سلێمانی هاواریدەکرد،کە دایک خوشکی پەکەکمان ......والێکردوە، هەڵمان وەشاننەوە، هەرچەند تەموو مژ بوو، بەڵام بەدزە جاوێکی بەپەلە، ناسیمەوە، هەرچەند دڵنیانەبووم ، چونکە هەموو نزیکەی ١٥ دەقە پێش ئێستا هەموویان خۆیان بە کرمانج ناساند، بەپەلە خۆکردەوە بەژوورداو دیتم کەیەکێک لە کۆڕگێرەکان، دیار نیە و کورسیەکەی بەتاڵە، بێدەنگ، شانی ئۆنک، ئالیکۆ و کڵاشینکۆفم سێ گەنجی کوردی تبلیسین، بە دەست ڕاوەشاندن بانگم کردن بۆ دەرەوە، لە هەلستانەسەرپێی ئەم سێکەسە، کەمێک دانیشتوان لایان بۆلامان وەرچەرخا و نەرمە بۆڵەیەک، پەیدابوو. بە چپە، لە کۆریدۆری ساڵۆن پێم گووتن، بێدەنگ بن بەس گوێبگرن و هیچ قسە مەکەن، بیستمان هێشتا ئەو کابرایەی کە خۆی بەدەرسیمی ناوبرد هەر بەردەوام بوو، لە ووشەنەشیاوەکانی، ووتیان ئێی چیە، گووتم ئەمانە سۆرەکانی لای ئێمەن، درۆ دەکەن، نە دیار بەکرین، نە دەرسیمی، ئالیکۆ گووتی، نا ڕەنگە سۆرانی فێربوە، گووتم نە کاکە ئەوە ڕیک یەکێکە لەسۆرە چەقۆکێشەکانی سلێمانی، چونکە هیچ کەسێک بە فۆنەتیکە ناتوانێت، بدوێت، ئەگەر لە سلێمانیدا گەورە نەبوبێت. هەر کە چووینە ژورەوە، بەدەنگی بەرز گووتم: ئەمانە درۆ دەکەن، ئەمانە ئەگەر نوێنەری میتی تورک نەبن، ئەوا لە ئەوان بۆگەن ترن، دڵنیابن، کە پەکەکە ڕۆژ لەدوای ڕۆژ وەکوو لاولاوباڵار بەرزترو بەرزتر دەبێت، کۆڕمان بەجێهێڵا بەبێ ئەوەی گوێ بۆ وەڵامیان بگرین. کۆڕ بەتەواوی چٶڵ بوو، لەبەردەم دەرگا، زۆرێک لە بەشدرابوانی کوڕەکە گووتیان دەست و دەمت خۆش، ئێمەش هەر چاوەڕێبووین کە ڕیگە بدەن وەڵام بدەینەوە، بەلام تۆ پەلەت کرد، لەگەڵ ئەوەشدا کارێکی خراپت نەکرد.\nگەیشتمەوە سوید، هەر پاش گەیشتم بە سوید ڕەحمەتی ئەکەرمی مام عەلی بەخێرهاتنەوەی کردم بە تەلەفۆن و گووتی: کە ئێوارە کۆڕی نەتەوەیی کورد دەبەستێرێت لە (لوند، شارێکی بچووکە لە باشووری ووڵاتی سوید، من و هیشام ئاکرێی دێین بەشوێنتا وەرە بۆ ئەو کۆڕە، گووتم کاک ئەکرەم، لە راستیدا زۆر هیلاک بووم، چونکە جێگەکەم ڕێک لەسەر ماتۆرەکان بوو، هەروەها برا موسڵمانەکان واتەنی شەرع شەرمی نیە، کەمێکیش ئاوەتاڵەکم خواردۆتەوە، ئیتر بێم نەیەم وەکوو یەک وایە، باشترەبنووم. ڕەحمەتی کاک ئەکەرم مام عەلی: گووتی دێم بەدواتا، دەبەین و دەتهێنیینەوە، بەردەرگای خۆت، اننا لالله.\nکۆڕەکەی لوندیش دەستی پێکرد، د، بورهان یاسین کۆڕگێربوو، شاعیر گۆران قەرەداخی کۆچ کردوو یەکێک بوو لە قسەکەرەکان، ئەوەی لەبیرم بێت، کاک سەرکەوت کوڕی کاک جەلال دەباخ، هەروەها، کاک ئاشنا کەمال دانیشتووی شاری مالمۆی باشووری سوید، کۆڕەکەیان بە فلیم تۆمارکرد، ڕاستی ناوی ئەوانی دیکەم بیر نیە، لەگەڵ ئەوەشدا ئەوێرم بڵین کە نزیکەی ٤٠ کەسێک بەشداربون. لەوێشدا هەر کۆڕ دەستی پێکرد، تەنها باس باسی پەکەکە بوو، کە منداڵ دەڕفێنن، بازرگانی بە مادە بێهۆشکەرەکانەوە دەکەن، تیرۆریستن.........هتد. شەرمی تێدانیە، هەروەکوو گووتم من گێژو کەڕو کاس ونیمچە نوسستوو، بەدەنگی کاک عومەر هیندی بەئاگا هاتم، کەلەپڕ وەک تۆپێک لەپەنامدا بتەقێتەوە، ژڵەژاندمی، ڕێک وەک ئەوەی بە بێئەوەی ئاگادارت بکەنەوە، ئاڕبیجیەک لەپەناتا بتەقێنن. کاک عومەر هیندی فەرمووی: ئەرێ ئێوە شەرم ناکەن، ئەم هەموو درۆ دەلسە، بەکورتی: کاک عومەر هیندی باشی شێلان، فەرمووی ئێوە بەشێوەیەک پەکەکە وێنا دەکەن کە تەنها کاری پەکەکە، دژایەتی گەلی کورد بێت، پێچەوانەکەشی ڕاست و دروستە.\nدوو ڕۆژ، دوای کوڕەکەی شاری لوند، لە پڕ لەناو بازاڕی، مالمۆ، شارێکی باشووری سویدە، ڕێکەوتی کاک بابان سەقزیم کرد، دوای چاک و چۆنی ووتی: دەزانێت کۆمەڵێک بەناو پایتەخەتەکانی ئەوروپادا دەگەڕێن و پڕوپاگەندە دژ بە پارتی کرێکارانی کوردستان دروست دەکەن، بەڵام هەرزوو زۆرینەی بەژداربوان بایکۆتی کۆڕەکەمان کردوو، کۆڕەکەیان بەجێهێڵا. کاک بابان لە درێژەی قسەکانیدا، هەمان ووتەی گێڕایەوە، کەوەک ژەهر لەدەمی کۆڕگێرەکانەوە دەڕشانەوە، هەروەها کاک بابان گوتیشی کە بەهەمان شێوەی کوڕەکەی کۆنهاگن، لە بەرلین ئەنجام دراوە، داتری پاریس، پاشان هەتا مەدرید، ئەو ژار ڕشتنە درێژەی هەبووە، کە هەمان پڕوپاگەندەی تورکە فاشستەکانیان دوبارەو سێبارەدەکردەوە. پاش ماوەیەکی دوورو درێژ، دۆستێک وەکوو نموونە باسی کرد، کەلە یەریڤان، کێڤ، مۆسکۆ، بەهەمان شێوەی شاری تبلیسی پایتەختی جۆرجیا،لوندی سوید، هەروەها کۆنهاگنی پایتەختی دانیمارک، هەوڵدراوە، کە جەربەجەیی شۆڕشگێڕێتی پەکەکە پوچەل بکەنەوە.\nنامەوێت هیچ لێدوانێک لەم بارەوە بنووسم، بەڵگە نەویستە، ئەگەر کۆڕگێڕەکان سەربە میتی تورک نەبن، بێگوومان هاودەنگن و لەیەک دەچن یەک ئامانجیان هەیە و هەبوە، ئەگینا چ پێویست دەکات، یان خەرجی ئەو سەفەرانە، کێ دەیدات، کە پایتەخت بە پایتەخت، بگەڕییت، ئەمانە هەروا لە خۆڕایی و خۆڕسکی ئەنجام نادرێن، بێگوومان.\nهەروەها لەکاتی کۆمەڵ کوژیەکەی بناری قەندیلدا کە خێزانێکی ٧ کەسی بوە قوربانی فڕۆکەکانی تورکییای فاشی، کوردەکانی دەرەوەی ووڵات هەڵوێستیان وەرگرت، دەستیان بە ڕێپێوان کرد، ئەوەی جێگەی شانازی گەلەکەمان بوو، بەتایبەت خۆپیشاندانەکەی شاری مالمۆی باشووری سوید، سەرکەوتوترین خۆپیشاندان بوو، لە مێژووی کورد و ئەوروپادا، چونکە بۆیەکەم جار کوردی هەموو پارچەکانی کوردستان، بەیەک دەنگ،دەنگ خۆیان بەرزکردەوە، دژ بە فاشستی تورک، لەهەمووشی گرنگتر، کەیەکەم کۆبوونەی کوردی بوو، کە شەڕە چەقۆی تێدا نەبووبێت. (چونکە دوژمنانی دەرەوە و ناوەوە، کاریگەری زۆر نەرێنیان لەسەر تاکی کورد داناوە، با ئاستێک، کە خەریکە بەتەواوی ئەو پەندە جێگەی خۆی دەکاتەوە، کە ئەڵێ: دوانمان بۆ شاریک زۆرین، یەکێکشمان کەمین، ئەگەر هەڵە نەبم یان مامۆستا مەلا ئەحمەد بانیخێڵانی یان مامۆستا دڵزار بوو، کە گووتیان بۆ چونمان کردوە، کەسەرچاوەی ئەو ووتەیە کەئەڵی: دوانمان زۆرێن بۆ شارێک و یەکێکیشامان کەمە، سەرچاوەکەی لەنێو تورکمانەکانی کەرکوکەوە سەرهەڵداوە، بۆ لێدان ڕووخاندنی وورەی کورد، هەروەها درستکردنی دوژمنایەتی نێوان کورد و تورکمان، دروستکراوە). دوای ئەوەی کە خۆپیشاندانە بە سەرکوتووی کۆتایی هات، کۆیلەیەکی بنەماڵەی بەرزانی بەناوی ڕۆژنامە نووسیەیەوە ڕزگار ڕەزا چوچانی، درۆیەکی شاخدار بڵاو کردەوە، کە گوایە شەڕبووە و هەڕەشەکراوە.بەوەشەوە نەوەستان، بەڵکوو کەوتنە بڵاوکردنەوەی پڕوپاگەندی کە خۆپیشاندنی ئایندە ناکرێت، بە ڕێگای(ئێسمێسە)وە، چونکە بڕیاردرا، کە خۆپیشاندان، درێژەی دەبێت. هەرچەند، خۆم وەکوو کەسێک کە خۆم بەدڵشاد دەبینی کە خۆپیشاندانەکە، بەسەرکەوتووی کۆتای پێهات، هەمیشە بۆ سەرەتاو کۆتایی خۆپیشاندانەکەدا دەگەڕام، بۆ ئەوەی ئەگەر بەمەزەنەش بێت، سەرژمێرێک بکەم، هەروەها بزانم، کە بەشداربوان، کێن و سەربەکام بیرووبۆچونی سیاسین، دەگەڕام و هیچ پشێویەک و یان شەڕێکم تێدا بەدی نەکرد، لەگەڵ ئەوەشدا، پرسیارم کرد کەئایا کەس بیستوویەتی کە شەڕ ڕوویدابێت، هەموو گوتیان نەخێر شەڕی چی، بەکورتی هەموو ڕیخراوە کوردی و تەنانەت چەپەکان وشیوعیەکانی سویدیش بەشداریانکرد، یەک کەسی پارتیش هاتبوو. دوای بیرکردنەوە، تێگەیشتن سانایە، کەبۆ هەوڵیدانە کە خەڵک لەبەشداری خۆپیشاندان ژێوان بکەنەوە، بۆ پڕوپاگەندەی ڕودانی پشێوی و شەڕ بڵاو دەکەنەوە، لەکاتێکدا شتی وا ڕوی نەداوە.، بۆ درۆ هەڵبەستن؟ کێ لەم پڕوپاگەندە ژەهراویەنەدا سوودمەند دەێت، جگە لە تورکە فاشستەکان، کێن ئەوانەی لە دوورکەوتنەوەی کورد لەیەکتری کەڵک وەردەگرێت، جگەلە تورکە فاشستەکان؟ بۆ وەلامی ئەم پرسیارانە دەبێت، بگەڕێنینەوە، بۆ کۆنگرە نەتەیەکانی هەرلە تبلیسی پایتەختی جورجیا، پاشان لوندی باشوری سوید، ئینجا کۆنهاگنی پایتەختی دانیمارک، پاشان پاریس و بەرلین...هتد. بەکورتی و کوردی، لەباوەشی شێردا، هەرگیز بێچوە ڕێوی لەدایک نابێت، بە پێچەوانەشەوە، هیچ ڕێویەکیشمان نەدیوە بە کە بێچوە شێر، لە پزدانیدا بێتە دەرەوە، بەڵکوو تەنهاو تەنها ڕێوی بەچکە ڕێوی لە دنیا دەهێنێت، لەیلا سۆیلەمز ڕەناهی، فیدان دۆغان ڕۆژبین،ساکینە جانسز فیدان، ئایسەل تۆغک، بایدەمیر، دەمیرتاژ.......هتد نموونەی شۆڕشگێڕی ڕاستەقینەو خاوەن هەڵوێستی شۆڕشگیڕانە، کەلەناو جەرگەی فاشزمی تورکەوە، وەک پۆڵا وەستاون و هیچ هێزێک پاشکەشیان پێناکات و پڕ بەواتای ووشە سەلماندیان کە نموونەی شۆڕشگێڕی ڕاستەقینە، بەرانبەر ئاگر وئاسنی تورکییا فاشست باکیان نیە. ئەمە لەکاتێکدایە و بێگومانین کە فاشیزمی تورک هەرگیز وێنەی نەبوەو نابێتەوە، هەر هیچ نەبێت بەتایبەت بۆ ئەمڕۆی جهانی شارستانیمان، ئەگەر بگەڕێننەوە بۆ کتێبەکەی جۆنسان ڕانداڵ، ئەڵێ: جەنەڕاڵە تورکە فاشستەکان، بۆ ئەوەی بورهانی بکەن کە وەحشین، بە پێشچاوی من و کەس کارەکەیانەوە، شیاکەی ووڵاخیان دەرخواردی ئاغاو دەرەبەگی کوردداوە، بە واتای بە وەحشیەتی خۆیان شانازی دەکەن بە جوانمێری دەبینن. ئەگەر بگەڕێننەوە بۆ سەرەتای ڕاونانی پارتە کوردیەکەی خاتوو لەیلا زاناو کاک زوبێر ئایدار، کە هەر پاش ئەوە و لەوەو پێشیش لێێان ڕایکردو لە جۆرجیا گیرسانەوە، کۆمەڵی کەنجی باکوری گووتیان، باوەڕ بکە، تەنانات ئەگەر بەڕێکەوتیش چاوت لە چاوی ژاندرمەیەک گیر بووبوایە، ئیتر واتای ئەبوو، دۆزەخت دیوە، بەجۆرێک ترس توقاندنیان چاندبوە، نێو دڵ و دەروونی هاوڵاتیان، بە جۆرێ لە خەویشدا، زۆربەی شەوان، ڕامکردوە و ڕاویان دەنام،بۆ چ قودرەتێک دەیتوانی، ئەگەر لەناو ئاودەستیشدا بی بەهاترین ئارمێک یا نوسراوێک دژ بە حکومەت، کەبوونی کوردبینی لێبهاتایە، مەرگمان بەچاوی خۆمان دەبینی، ئەگەر چی ئاگاشت لەو ڕوداوە نەبوایە، واتا بە بچوکترین پشێوی هەموو گەل دارکاری دەکرا. بۆ ئەوەی کەباشتر، لە وەحشیگەری جانەوەری تورکە فاشساتەکان تێبگەین، بە زمانی خودی ئەوروپیەکان و ئەمریکیرکانەوە، ببیستین و ببینن. یەکەم کاتێک بەهەشتی مەحمود باکسی، بەڵگەکانی کۆمەل کوژیەکەی قامیشلۆی ساڵی ١٩٨٠ی دەست دەکەوێت، کەبریتیە،لەکۆمەڵ کوژی ٢٣ کەسی کەنجی بێ چەکی سەربە ڕێخراوەی کاوە، کەلە پێشدا هەرهەموویان، بەبێ چەکی گوولەباران دەکەن، پاشانیش تەرمەکانیان دەسووتێنن، بەهەشتی مەحمود باکسی، دوای کڕینی وێنەی کارەساتەکە لە قاچاخچی و پیاوەکانی میتی تورک دەست بەجێ لە قامیشلۆ دەگەڕێتەوە، بۆ شام هەوڵدەدات بەپەلە و بە دڵنییای وێنەکان بگەیەنێتە، ئەوروپا، بەتایبەت سوید، چونکەی خودی بەهەشتی مەحمود باکسی، وەک ڕۆژنامە نووس کاری بۆ ڕۆژنامەی بەربلاوی سویدی ئافتۆنبلاددت دەکرد، بۆیە خۆی دەگەیەنێتە لای سەفیری سوید و پێی ئەڵێ: باشترین یارمەتیەکە بۆ من ئەوەیە، کە ئەم وێننانە بگەیەنیتە سوید، بەبێ ئەوە بفەوتێت، بەهەشتی ئەڵئ: کاتێک سەفیری سوید(ئیگمار) تەماشای وێنەکانی کرد، گووتی: کوشتارێکیان ئانجامداوە، تەنها لە مێژووی خۆیان دەچێت، واتا ئەوروپیەکان بەتایبەت سیاسیەکانیان بێئاگا نین، لە دڕنندەی وەحشیگەری تورکەکان، بەڵکوو لەهەمومان باشتر دەزانن، ڕژێمی فاشستی تورک، وێنەی نیەلە جەنگەڵەکانی جیهاندا، لە دڕنندەی وەحشیگەریدا، بڕاوانە (هەرباڵندەی لەگەڵ پۆلی خۆیاندا دەفڕی)، لەنوسینی: مەحمود باکسی.\nهەروەها فلیمی (میدنایت ئیکسپرێس) فلیمێکە کە لەڕاستیدا ڕویداوەو ئەندیشەی فلیمبەردار نیە و دروستکراو نیە، لەو فلیمەدا بەبێ پێچ و پەنا وەحشیەتی تورکە دەسەڵدارەکان بەیان دەکات. ئەو فلیمە دەیسەلمێنێت کەلە تورکیا وەحشیتر، دڕنندەتر، لەگیاندارە کێوەیەکان جانەوەرتر، تەنها تورکتییایە، کەچی هێشتا بێدەنگن. فلیمی ناوبراو لە ساڵانی ١٩٧٧ لەلایان کۆمپانییای ئەمریکی و بەریتانیەوە بەرهەم هاتوە، ئالان پارکەر ڕۆڵی سەرەکی تێدا دەگێڕێ ولەکاتی خۆیدا خەڵاتی باشترین فلیمی وەرگرتوە، هەروەها لەسەرەتاشدا بە هەمان ناو لە چوارچێوەی کتێبێکدا، بڵاوکاروەتەوە و دیسان لەوێشدا جەخت دەکەنەوە، کە ئەو ڕوداوە ڕاستیە، واتا خەیاڵ نیە، بەهەمان ناوی فلیمکەوە. کاک نەجات دەرگەڵەیی، تەواوی ئە فلیمەی کردوە بەیەک لینک، بینی ئەم فلیمە بۆ هەموو کوردێک پێویستە، بۆ ئەوەی، لە وەحشیەتی تورکە دەسەڵاتدارەکان تێبگات، هەروەها لە نامەردی بنەماڵەی خۆفرۆشت بەرزانی، کە بە درێژایی مێژوو چڵکاو خۆری ئەم دەژمنە نەفام وەحشیەیی تورکی فاشی دەکەن. هەروەها ناوەڕۆکی کتێبکەو فلیمەکەش، ئەوە دەسەلمێنن، کە ئەمەریکاو ئەوروپا، لەگوێی گادا نەنوستون و ئاگاداری دێر بەدێڕی وەحشیگەری تورکە فاشستەکانن، کەچی لەجیاتی ئەوەی ئەوەی پشتی گەلەکەمان بگرن، پشتی تورکییای فاشست، دەگرن. پۆزشی نامەردانە، بۆ تورکییای فاشی دەهێننەوە. تا تورکییای فاشی وەکوو سەگی ڕاو بەکار بهێنن، بۆ نموونە وەکوو دیمان لە شەڕی کوریادا، یوگسلاڤیا، ئەفغانستان، بەهاری عەرەبی.........هتد.\nلەسەرێکی دیکەشەوە، گەڕانی کۆیلەکانی بنەماڵەی بەرزانی خۆفرۆش، شاربەشار لە جێگای تورکە فاشستەکان، بۆ ناو زڕاندنی، جەربەزیەیی شۆڕشگێڕی پەکەکە، بێ هۆ نیە، چونکە دڕنندەی تورکە فاشستەکان بە ئاستێک نامرۆڤانە وەحشیگەریە، مرۆڤ دەتوانێت بڵێ ڕاستە، کە پەکەکە دەسکردی جانەوەری تورکە فاشستەکانە، چونکە وەحشیەتی تورکەکان بە ئاستێکە، کە بەدەردیش دەهێنێتە زمان وکاردانەوە، دەبا تورکەکان ئاستی ووشیاری تورکە دەسەڵاتدارەکان، لە ئاستی دەسەڵاتدارانی ووڵاتێکی وەک سوید، یان کەنەداوابوایە، ئەوسا با هەتا ئێوارە، سەدان بەڕیزی وەک عەبدولا و قەرەلەیلان داوای شۆڕشیان بکردایە، ئەوسا دەمان بینی کە تەنها چەکدارێکیشیان بۆ پەیدا نەدەکرا.\nپرۆفیسۆر نیلس هاریس دانیمارکی، پرۆفیسۆر لەبواری کیمیادا، ئەڵێ: کە ئەوان کۆمەڵیک زاناو دانای جیهانین، بەڵگەی بەڵگە نەویستیان لەدەستدایە، کە کارەساتەکەی ١١ سێپتامبەر، کەبوە هۆی گیان لەدەستدانی ٣٠٠٠ کەسی ئەمەریکایی، ڕاست نیەو دروستکراوە، لەلایەن خودی ئەمەریکاوە، ئێستاش، هەوڵەکانیان بەردەوامە، بۆ دادگایەکی نێو دەوڵەتی، کە تاوانبارە ڕاستەقینەکان بدۆزنەوە و\nبیان دەن بەدادگا. هەروەها (تیری میسان) کەسایەتی ڕۆژانامە نووسی ناوداری فەڕەنسی، ئەوانیش کە بریتین لەکۆمەڵیک کەسایەتی ئەکادیمی و ڕاستگۆ و ویژدان زیندوو، هەمان بۆچوون بەڵگەیان هەیە، ئەوان ئەو کارەساتەیان ناو ناوە، ساختە هەرەزللەکە.\nبەدەیان شێوە دەیسەلمێنن، کە ڕوداوی ١١ی سێپتامبەر، ساختەکاریەکەی گەورەیەو درۆودەلەسەیە و لەلایەن خودی ئەمەریکاوە دروستکراوە. تەنانەت تیری میسان دەیسەلمێنێت کە کەناڵی الجزیرە لەلایەن دەستە نهێنیەکەی موسادی ئیسرائیلەوە دروسکراوەو بە مەبەستی شێواندنی ڕاستیەکانە لە خەڵک و چەوشەکردنیانە.\nدەسەڵاتێک بوێرێت، بەرزترین تەلاری ووڵاتەکەی خۆی بداتە بەر دەسڕێژی ڕاکێت و ٥٠٠٠ هەزار کەسیش بکاتە قوربانی، تا جەنگێک دروستبکات، دەبێت ئیتر چاوەڕیی چی لەسیستێمی سەرمایەداری دەکەیت؟! هەروەها پاش ئەو کارەساتەش لە پەلامارەکانی سەر ئەفغانستان و عێراقیش کەمی کەم دووبەرانبەری ئەو ژمارەی قوربانی لێکەوتەوە، کەلە وڵترێد سەنتەردا کوژراێت، تەنها لە پێناو بەگەڕخستنی بازاڕی کڕین و فرۆشتن، سیستێمێک قیروسا،چاوی خەڵک دەرێ، دەبێ چاوەڕیی ئەوەش بکەین کەسەدام حسێن زیاتر لە ٢٨٠٠٠٠ کەسی ئەنفال بکاو چرکە لەکەسەوە نەیەت. جگەلەوەش ساڵانە بەلای کەمەوە ٤٥٠٠٠٠ هەزار کەس لە خودی ئەمەریکای هەرەگەورە سەرمادار و دەوڵەمەند، لە نەبوونی دارای کڕنی داو دەرماندا گیان لەدەست دەدەن. ئیتر کارێکی ئاساییە کە ڕۆژنامە قومیشکراوەکانی سویدو ئەوروپاش بە بێ هۆ بە هۆ پەکەکە بە تیرۆریشت ناقزەد بەکەن.\nئەبوو تەبرە لە نێوان سەدام و بەرزانیدا\nمەسعود بەرزانی لاسایی تورکە فاشستەکان دەکاتەوە\nمنیش قسه‌ی خۆم له سه‌ر نه‌خۆشییه‌که‌ی تاله‌بانی هه‌یه


1 Thessalonians 3 AMP - یەکەم سالۆنیکی 3 KSS | Biblica América Latina\n1 Thessalonians 3 AMP - یەکەم سالۆنیکی 3 KSS\nیەکەم سالۆنیکی 3\nناردنی تیمۆساوس بۆ سالۆنیکی\n1بۆیە کاتێک بەرگەمان نەگرت، بە باشمان زانی بە تەنها لە ئەسینا بمێنینەوە، 2 تیمۆساوسمان نارد کە برا و هاوکارمانە بۆ خودا لە مزگێنی مەسیحدا، بۆ ئەوەی باوەڕتان بەهێز بکات و هانتان بدات، 3 تاکو لەم ناخۆشیانەدا کەس نەهەژێت. خۆتان دەزانن کە بۆ ئەمە دیاری کراوین. 4 لە ڕاستیدا، کاتێک لەلاتان بووین، بەردەوام پێمان گوتوون کە تووشی چەوسانەوە دەبین، وەک دەزانن ڕوویدا. 5 لەبەر ئەوە منیش کاتێک بەرگەم نەگرت، تیمۆساوسم نارد بۆ ئەوەی دۆخی باوەڕتان بزانم، نەوەک تاقیکەرەوە تاقی کردبنەوە و ڕەنجمان بەفیڕۆ بچێت.\n6 بەڵام ئێستا تیمۆساوس لەلای ئێوەوە هاتەوە بۆ لامان، مژدەی باوەڕ و خۆشەویستی ئێوەی پێداین، هەروەها چۆن هەردەم بە چاکە یادمان دەکەن و پەرۆشی بینینمانن، هەروەک چۆن ئێمەش بە پەرۆشین بۆ بینینی ئێوە. 7 لەبەر ئەوە خوشکان و برایان، لە کاتی تەنگانە و چەوسانەوەماندا، باوەڕتان هاندەرێکی گەورە بوو بۆمان، 8 چونکە ئێوە بەهۆی یەکبوونتان لەگەڵ مەسیحی باڵادەستدا چەسپاون، ئێستا ئێمەش بەڕاستی دەژین. 9 نازانین بە چ شێوەیەک سوپاسی خودا بکەین لەبەر ئەو هەموو دڵخۆشییەی لەبەردەم خودامان بە ئێوە هەمانە. 10 شەو و ڕۆژ گەرمتر دەپاڕێینەوە، تاکو بتانبینین و کەموکوڕی باوەڕتان دابین بکەین.\n11 با خودای باوکمان و عیسای گەورەمان ڕێگای هاتنمان بۆ لاتان ئاسان بکات، 12 هەروەها داواکارین عیسای خاوەن شکۆ خۆشەویستیتان بۆ یەکتری و هەموو خەڵکی دیکە زیاد و سەرڕێژ بکات، بە ئەندازەی خۆشەویستی ئێمە بۆتان. 13 با عیسای خاوەن شکۆمان دڵتان بەهێز بکات تاوەکو لە کاتی گەڕانەوەی لەگەڵ هەموو گەلە پیرۆزەکەی، لەبەردەم خودای باوکمان بێ گلەیی لە پیرۆزیدا بن.\nKSS : یەکەم سالۆنیکی 3


ئه‌مه‌ریكا توندوتیژییه‌كانی دژ به خۆپیشانده‌رانی عێراق ئیدانه ده‌كات\n"له سیسته‌مه دیموكراتییه‌كاندا هیچ شوێنێك بۆ كاری توندوتیژیی بێ پاساو نییه"\nهۆشیار بەنانی 19:12 November 28 2020\nباڵیۆزخانه‌ی ئه‌مه‌ریكا خۆپیشاندانه‌كانی عێراق ناسرییه\nباڵیۆزخانه‌ی ئه‌مه‌ریكا له به‌غدا هێرش و توندوتیژییه‌كانی دژ به خۆپیشانده‌رانی شاری ناسریه‌ی سه‌نته‌ری پارێزگای زیقار له باشووری عێراق ئیدانه ده‌كات.\nله پۆستێكدا له په‌یجی تایبه‌تی خۆی له تۆڕی كۆمه‌ڵایه‌تی فه‌یسبووك، باڵیۆزخانه‌ی ئه‌مه‌ریكا دووپاتیكرده‌وه، "ویلایه‌ته یه‌كگرتووه‌كان ئه‌و كرده‌وه توندوتیژیانه‌ی ئه‌مڕۆ له شاری ناسریه‌ی سه‌نته‌ری پارێزگای زیقار ده‌رهه‌ق به خۆپیشانده‌رانی ئاشتیانه ئه‌نجام دران، ئیدانه ده‌كات".\nهه‌روه‌ها جه‌ختی كرده‌وه، "له سیسته‌مه دیموكراتییه‌كاندا هیچ شوێنێك بۆ كاری توندوتیژیی بێ پاساو نییه".\nئاماژه‌ی به‌وه‌شدا، "ویلایه‌ته یه‌كگرتووه‌كانی ئه‌مه‌ریكا بۆ داواكردنی به‌سزا گه‌یاندنی به‌رپرسانی ئه‌و كه‌یسه، ده‌نگی خۆی ده‌خاته پاڵ ده‌نگی كۆمه‌ڵگه‌ی نێوده‌وڵه‌تی و پێویسته حكومه‌تی عێراق پاراستنی خۆپیشانده‌ران و ئه‌وانه‌ی دیكه، كه له موماره‌سه‌ی ئازادی راده‌ربڕین ده‌كه‌ن، له ئه‌ستۆ بگرێت".\nJanuary 27 2021 23:11\nچین له رێی كۆمه‌وه پشكنینی كۆرۆنا ده‌كات\nJanuary 27 2021 23:04\nواشنتن لە رووبەڕبوونەوەی مەترسی كاری توندوتیژی له ئامادەباشییه\nJanuary 27 2021 22:51\nوەزارەتی بازرگانی عێراق دابەشکردنی بەشەخۆراک لە 2021 رێکدەخاتەوە


وەرگێڕی ئنگلیزی - کوردی و سواڵکەرە ملیۆنێرەکە | kurditgroup\nوەرگێڕی ئنگلیزی - کوردی و سواڵکەرە ملیۆنێرەکە\nزانای ئەمریکی "وەرن ویڤەر" دەڵێت: "کاتێک سەیری وتارێکی نووسراو بە زمانی ڕووسی دەکەم، دەڵێم: ئەمە بە ئنگلیزی نووسراوە، بەڵام بە هەندێک هێمای سەیر کۆدکراوە، بۆیە شییان دەکەمەوە".\n“When I look at an article in Russian, I say: This is really written in English, but it has been coded in some strange symbols. I will now proceed to decode.” Warren Weaver\nلە وانەیە ئەم دەقە لە ساڵی 1947 نووسرابێت.\nبەڕای منیش دەقی نووسراو بە هەر زمانێک دەکرێت شی بکرێتەوە بۆ زمانێکی تر. بۆ ئەم مەبەستەش دەیان ڕێگا هەن و هەزاران لێکۆڵینەوەی لەسەر کراوە و بۆتە بەشێکی گرنگی "زیرەکیی دەستکرد" و زۆربەی زۆری زانکۆکانی جیهان گرنگی پێ دەدەن.\nئایا چەند گرنگە بۆ کارمەندێک لە CIA بتوانێت دەقی عەرەبی وەرگێڕێت؟ یان لە کاتی شەڕی سارددا دەقی ڕووسی؟ یان بۆ یەکییەتی ئەورووپا کە ساڵانە یەک ملیارد ئێورۆ خەرج دەکات بۆ وەرگێڕانی هەموو دەقەکانی بۆ زمانەکانی وڵاتانی ئەندام؟\nبە کورتی دەکرێت سێ جۆری سەرەکی لە سیستمەکانی وەرگێڕان جیابکەینەوە:\n1 - پشتبەستن بە یاسای ڕێزمان، واتا سیستم ڕێزمانی هەردوو زمانەکە دەزانێت و وەرگێڕان دەکات:\nدەچم: فرمانی داهاتووە، تاکە دەگەڕێتەوە بۆ کەسی یەکەم\nبۆ: ئامرازی هینە، ئاڕاستە دەسنیشان دەکات\nبازاڕ: بەرکار، ناوە، تاکە\nئەی باشە ئەگەر هاتوو ویستمان بڵێین: I go to the market ؟ من دەچم بۆ بازاڕەکە. کەواتە دۆخی ناسراویش دەبێت دیاریکرابێت. ئەی:\nI go to the markets ؟\nلەم جۆرە سیستمانەدا، هەر وشەیەک لە هەموو حاڵەتەکانیدا پێناسە دەکرێت:\nmarket - n/s واتا ناو و تاک\ns - n/p واتا ناو و کۆ\nبە هەمان شێوەش هەموو دۆخەکانی فرمان و گۆڕانکارییەکانی بەرکار. ئنجا چەند یاسایەکی سەرەکی کە گۆڕانکاری لە شوێنی وشەکان لە ڕسەتدا دەکەن.\nهەندێک ئاسانکاری کراون، کە پێویست نەکات، هەموو وشەکان سەرلەنوێ بنووسرێنەوە، بۆ نموونە:\nچوون: دەچم، دەچیت، دەچێت، دەچین، دەچن، دەچن\nپێویستناکات "بوون" شیبکرێتەوە چونکە لەسەر هەمان یاسای "چوون" کاردەکات، بۆیە:\nبوون == ب == چوون\nبۆ زمانی بەرامبەریش هەر بە هەمان شێوە هەموو یاساکان دەسنیشان دەکرێن و لە پەڕگەیەکی جیاشدا وشەکان بە یەکەوە دەبەسرێنەوە:\nچوون == go\nبوون == be\nئەم سیستمانە بەشێوەیەکی گشتی وەرگێڕانەکانییان باشە/باشترە بەڵام: کاتی زۆری پێویستە و زۆر زیرەک نییە و توانای فێربوونی نییە و زۆر دەستکردە، بزانە:\nدەبێتە: من وەک تۆم. چونکە واتای ڕستە نازانێت، ئەمەش سەقەتە.\n2 - پشتبەستن بە ئامار\nئەم جۆرە سیستمانە ئێستا زۆر باون و لە سێ بەش پێکهاتوون:\nدەقی ئەو زمانەی کە بۆی وەردەگێڕین monolingual\nدەقی هەر دوو زمانەکە بەمەرجێک هەر ڕستەیەک لە هێڵێکدا نووسرابێت و ژمارەی هێڵ وەرگێڕانی بەرامبەرەکەی دەناسێتەوە.\nئنجا سیستم دەست دەکات بە شیکردنەوە و هەڵبژاردنی واتای گونجاو.\nباشە چەند ڕستەی وەرگێڕڕاو پێویستە بۆ سیستمێکی گونجاو؟\nزیاتر لە 10 ملیۆن ڕستە یا نزیکەی 250 ملیۆن وشە. هەر بۆیە، یەکییەتی ئەوروپا تیمێکی تایبەتی دەسنیشانکردووە بۆ بەبەرامبەرکردنی هەموو دەقە وەرگێڕڕاوەکانی کۆبوونەوەکانییان و بەم شێوەش ڕۆژانە هەزاران وشە و ڕستە زیاددەبێت.\nجگە لە هەموو دەقەکانی نەتەوە یەکگرتووەکان و بانکی نێودەوڵەتی و ژێرنووسی فیلمەکان.\nئەم سیستمە سەرئێشەی کەمترە و زۆر زیرەکانە ڕۆژانە فێری وشەی نوی دەبێت.\nچۆن کار دەکات: بە قرتاندن لە دەستی ڕاستەوە\nمن دەچم بۆ بازاڕ\nمن دەچم بۆ\nکەواتە لە یەک دانە ڕستە، چوار ڕستەی ترمان وەرگێڕا. ئەمەش زۆر زیرەکانەیە. هەرچەندە ئەمەش کێشەی هەیە:\nLadies and gentlemen, I am here\nخوشکان و برایان، من لێرەم.\nI saw the ladies\nمن خوشکانم بینی. "ئەمەیان هەر زۆر نایابە".\nیان: good evening\nهەرچەندە دەکرێت ئەم جۆرە سیستمانە یاسای پاش و پێشکردنییان بۆ زیادبکرێت لەگەڵ چەند یاسایەکی مۆرفۆلۆجی.\n3 - لێکدراو\nهەردووکییان بەیەکەوە. بۆ باشترین ئەنجام.\nهەر کامییان بێت جیاوازی نێوان سیستمەکان لە ڕووی ئەنجامەوە زۆر گەورە نییە، چونکە وەرگێڕانی مەکینە بێ کەموکووڕی نابێت.\nکامییان بۆ کورد باشترە:\nسیستمی یەکەم: کات و تیمی تەرخانکراومان نییە ئەو هەموو وشەیە بنووسیتەوە.\nسیستمی دووەم: تا ئێستا کورد 5 لاپەڕەشی وەرنەگێڕاوە.\nتیمێکی کوردئایتیگرووپ کە پێکهاتبوو لە خۆم بە تەنیا، هەڵساین بە هەڵسەنگاندنی هەردوو سیستمەکە. دوای ماوەیەک، لەبەر کەمی کات، تەنها سیستمی دووەم. بۆ ئەم مەبەستەش پێویست بوو چەند هەزار ڕستەیەکی وەرگێڕڕاو بدۆزینەوە، بەڵام بەداخەوە لە کتێبی ئنجیلی پیرۆز بەولاوە هیچ دەقی وەرگێڕڕاوی بەرامبەرکراومان نەدۆزییەوە. دوایی، بەدوا ژێرنووسی فیلمەکاندا گەڕاین. خۆشحاڵانە فیلمی slumdog millionaire کراوە بە "کوردی دەلالخانە" کە بە فۆرماتی srt بوو. نزیکەی 1000 ڕستەی تێدایە بەڵام وەرگێڕانەکەی لە ئاستێکی زۆر نزمدایە و بە عەلی فۆنت نووسراوە.\nدوای چەند ڕۆژێک ئێوەش دەتوانن ئەم سیستمە تاقی بکەنەوە کە وشەکانی دیکتیۆ دەخاتە ناو ئامارەکانەوە. بۆیە، دیکتیۆ، دەتوانێت ڕۆڵێکی گرنگ ببینێت لە داهاتووی ئەم سیستمە، بە تایبەتی ئەگەر توانیمان، بۆ هەر وشەیەکی وەرگێڕڕاو لە دیکتیۆ نموونەیەکی ڕستەش بنووسین.\nلێرەوە هیوادارم، وەک یەکەم پڕۆژەی ساڵی 2012، تیمێکی چەند کەسی ئەم کارە بگرێتە ئەستۆی خۆی. هەرچەندە، من دڵنیام ئەمە کاری گرووپێکی خۆبەخش نییە. لە هەندێک وڵاتدا زیاتر لە چوار ساڵە خەریکی دامەزراندنی سیستمێکی وەرگێڕانن، بە بەشداری دەیان پسپۆڕی زانکۆ. ئەگەر مامۆستاکانی زانکۆ، کاری لێکۆڵینەوەی ئەم جۆرە سیستمانە نەکەن، کێ بیکات.\nلە کۆتایی ئەم بابەتە سەرئێشێنەدا ماڵتان ئاوا\nماندوو نەبیت کاک سەفین،\n2 - پشتبەستن بە ئامار ،ئایا ناکرێ وەرگێڕانەکانی وۆردپرێس و phpBB و ..هتد لەم جۆرەیان سوودی لێ وەربگیرێ ؟ وە من نازانم تۆ ئەوەت بە جدییە کە ژێرنووسی فیلم بەکارببرێ؟ چونکە ئەگەر وابێ ئێستا ژمارەیەکی زۆر لە فیلم ژێرنووسی کوردیان بۆ ئامادەکراوە/بەردەستە. زۆر زۆریش.\nئیتر کاک سەفین گیان وەکو خۆت وتت هیچ کەس وەکو خۆبەخش ئەو کارە ناکات ،چونکە ناکرێ بە خۆبەخشی، هیمەت دەبێ لەوەدا بکرێ کە حکومەتی کوردی بێتە ناو بابەتەکە و تەنانەت ئەوانیش ڕێگاچارە و چارەکان دابنێن ئەوە کاری ئێمە نییە ،کاری ئێمە وەکو گرووپ دەبێ بۆ ئەنجامدان. بەڵام گرووپێکی چوار کەسی و پێنج کەسی نا هەر یەکێکیش بە میزاج. من هیوادارم بەڕێزتان لەگەڵ کەسێکی تری وەکو کاک ئاراس (بۆ نموونە) سەردانێک بکەن و تۆزێ ئەم حوکمەتە سەرلێشێواو بکەن.\nدەستەكانت خۆش بێت كاكە بەردەی گیان.\nبۆچوونێكی چكۆڵە ،مانای good evening لە وشەكان جێبەجێ بوە.\nبابەتێکی بەسود بوو. وە قسە زۆر هەڵئەگرێت. ئەم تێبینیانەم هەیە بۆ تۆو هاوڕێیانیش\n1. تا ئێستا ئەجیندای کۆبونەوەی سبەی شەومان نەدی. کۆبونەوەی بێ ئەجندا زۆر سەختە بەرهەمداربێت، بەڵام هەرباشترە لەوەی نەکرێت.\n2. پێشتر بۆ هەموانم نوسیبوو، پرۆژەی فەرهەنگێکی کوردی پێویستی بە ئامادەکردنی زۆر هەیە. سیستمەکە ئاخر شتە ودڵنیام خۆشت ئەمە چاک ئەزانیت. بەڵکوو لە کۆبونەوەکەدا هیچ نەبێ [b]چەن میکانیزمێک[/b] موناقەشە بکەن بەڵام پێشنیاری من:\nا. هەوڵ بدەین کەسێک/کەسانێک (ئەکادیمی یان نا) کارەکە بگرێتە/بگرنە ئەستۆ، هەرچۆنێکیش پێی/پێیان خۆش بوو لەگەڵی/یان بگونجێین\nب.لەگەڵ ئەکادیمیای زمانی کورد KAN قسە بکرێ چونکە ئەوان خەریکی کۆکردنەوەی بەخشیش بوون بۆ پرۆژیەکی وا\nج. هەوڵ بدەین کۆلێژی زمانی ئینگلیزی زانکۆیەکی کوردستان یان زیاتر کارەکە بگرنە ئەستۆ (هیوادارم کەس زانکۆکانمان زەڕبی سفر نەکات، من خۆم پێش هەمووتان ڕەخنەیان لێ ئەگرم)\nد. پرۆژەکە ئامادەکرێت و بنێردرێت بۆ چەن کەسێک: لەوانە د. دلاوەر عەلادین وەزیری خوێندنی باڵا و چەن وەزیرێکی تر.\n3. ئەگەر هیچ چار نەما، ئەوا ئەبێ هەوڵەکان چڕتر بکەینەوە، بۆ [b]نمونە[/b] بەشی هەواڵ دابخرێت و لە بری کاتی هەموومان بۆ بڵاوکردنەوەی هەواڵ، هەموو خەریکی پرۆژەکەیەک بین تا ئەگاتە ئەنجامۆکەیەک. دروستکردنی فەرهەنگێکی کوردی بۆ تیمێکی 15 نەفەری دڵنیام کارێکی گران نیە.\nئەگەر ئەجیندایەکیش ئامادە کراوە، پێم خۆشە بیبینم.\n[b]هەر ئەرکێکیش دابەشکرا بە خۆشحاڵی وەری ئەگرم، بەس من پێشتر وتبوم بۆ دیکتیۆ نەبونی 'ڕێبەرێک' style guide بۆخۆی خراپترە لەوەی کەوا وشەکە بە هەڵه وەرگێڕدرێت بۆیە وەستام لە کارکردن تیایدا.[/b]\nماندوو نەبیت و دەستت خۆش.\nبابەتەکە لە فەیسبوکەکانمان دابنێین خێرخوازێک ئەبێ بیبینێت!\n@ بڕوا: بەڕای من ژێرنووسی فیلم زۆر گونجاوە. دوایی قسەیەکی لەسەر دەکەین.\n@ قەزوان: جێگایان نەگۆڕاوە.\n@ هیوا :\n1. وابزانم کاک هێمن بەڕێوەبەری کۆبوونەوەیە. کاک هێمن کوا ئەجێندا؟؟؟\n2. بە بۆچوونی خۆم، هەبوونی پلاتفۆرم خۆی میکانیزم دیاری دەکات. دیکتیۆ، فەرهەنگێکی کراوەیە، لەسەر بناغەی ویکیپێیدیا دانراوە. هەر ئەم دیکتیۆیە، لە ماوەیەکی زۆر کورتدا، گەورەترین و باشترین فەرهەنگی کوردیی سەرهێڵە. Kurdish Open Dictionary. بۆیەش ناوی نەنراوە، The Official Kurdish Dictionary\nا. 90% ی وەرگێڕانی وشەکان پێویستییان بە کەسی ئەکادیمی نییە. ئەگەرهەرکەسێکیش کەسی ئەکادیمی دەناسێت، ئەوا من بە دڵخۆشییەوە پەیوەندی پێوە دەکەم.\nب. KAN هێشتا خەریکی نووسینی یەکگرتوون، دان بەو کوردییە نانێن کە تۆ پێی دەنووسیت.\nج. لە گەڵتام. ئایا هیچ مامۆستای زانکۆ دەناسیت کە زمانەوان بێت و لە هەمان کاتدا لە پرۆگرامکردن و ئامارەکان و ماتماتیکدا شارەزا بێت؟\nد. سەیری ئەم چیڕۆکەی خوارەوە بکە.\n3. کاکە هیوا، مەبەستی هەرە گرنگ لەم بابەتە و لە هەبوونی کوردئایتیگرووپ، وەک خۆت شارەزایت، پێشڕەویی کردنە. مەرج نییە دیکتیۆ یان مەکینەی وەرگێڕان سەرکەوتوو بێت. گرنگ ئەوەیە لێرە توانیمان بابەتێک بخەینە ڕوو، کە لەوانەیە خوێنەری کورد بە خەیاڵی دا نەهاتبێت. گرنگ ئەوەیە، ئێستا وا من و تۆ و هاوڕێیان باسییان دەکەین. لەوانەیە، ڕۆژێک، خوێندکارێک لە کوردستان، ئەم بابەتە بخوێنێتەوە و بیکاتە بەڵگەنامەی ماستەر.\nچیڕۆکەکەی خوارەوە (-:\n- هاووڵاتی: بەڕێز دەسەڵات، ئاومان نییە.\n- دەسەڵات: جا ئاوتان بۆ چییە؟\n- هاووڵاتی: تینوومانە خنکاین.\n- دەسەڵات: جا باشە ئاوتان لە کوێ بۆ بێنین؟\n- هاووڵاتی: لەم دەریاچەیە گەورەیە.\n- دەسەڵات: ئەی باشە بۆ دەمێکە قسە ناکەن، بەسەر چاو، کاری بۆ دەکەین.\nبەڕای من مەکینەی وەرگێڕان، پەیوەندی بە چەند پرسیارێکی گرنگەوە هەیە:\n- کام سیستم وەک بناغە بۆ زمانی کوردی باشترە؟\n- سەرچاوەکانی وەرگێڕان کامانەن؟\n- سەرچاوەکانی دەقی monolingual کامەن؟\n1.ویستم خۆشم بڵێم کاک هێمن هەق بوو ئەجنداکەی (ئەگەر یەک خاڵیش بێت لەگەڵ کات و درێژی ماوە) ئامادەکردایە.\n2.زۆر قایل نیم لەسەر ئەوەی پلاتفۆرمەکە خۆی فەرهەنگەکە دروست بکات و دیکتیۆ خۆشی باشترین نمونەیە. من نەم ئەتوانی لەوێ نەهێڵم ئەوەی کە خۆم دەستکاریم کردوە بۆ نمونە کاک ئاراس (بەیارمەتیت کاکە ئاراس) دەستکاری نەکات، چونکە ئەزانم من هێندەی ئەو ئەڵمانی نازانم، ئەویش هێندەی من ئینگلیزی نازانێت. وەک وتم قسە زۆر هەڵ ئەگرێت.\nآ:point well taken\nج: وەکوو خۆم هەوڵمداوەو هەوڵیش ئەدەم. بەڵام گرنگ ئەوەی کەسانی تریش بزانن و هاواریان لێ بکەین، ئێمە کوێخای ئەو دێیەش بین هەر باشە!\nد: مەبەست تەنها داواکردنی بودجە بوو بۆ حاڵەتی 3\n3. ئەگەر د. سەرکەوتوو نەبوو تەنها دوو ڕێگا هەیە: چۆن هاتوە وابڕوات یان وەک وتم ئەبێ کاتەکانی خۆمان کۆ بکەینەوە.\nدڵنیام لەوەی لە داهاتوو وەک سەرچاوە باس ئەکرێت. تۆڕی زانیاری و توێژینەوەی کوردی گەر بە لە دایک بوونی زانکۆکانیش وەریگرین 50 ساڵێک نابێت.\nبۆ کۆبوونەوە گلەیی لە کاک هێمن مەکەن ،چەند جارێک دووبارەی کردەوە کاکە کەی بوارتان هەیە و کاتەکە چۆن بێت ،کەس وەڵامی نەدا.\nئێستاش نەچووە بچێ ،کۆبوونەوەکە ڕەوتی کوردئایتیگرووپ و ئەم بابەتەش بە تایبەت زۆر پێشدەخات.\nبۆ هەر پرسیارێکی تەکنیکی بڕۆ بۆ پڕۆژەی مووخا:\nکاکە هەڵۆ گلەیی نیە، کات دیاری کراوە سبەی. مەبەست ئەجندایە برام. ناوی بنێ بیرخستنەوە\nبەخوای کاک سەفیین من سەرم لەم هەموو پرۆژانە دەرناچێت .\nئێستا جارێ با یەک پرۆژە تەواو بکەین نەک ئەم هەموو پێشنیارانە.\nمنیش لەگەڵتام کاکە جوتیار، بەڵام دیارە دەیکتیۆ و موخا پەیوەندییان بەیەکەوە هەیە.\nباشە بەڵام ئێستا میخا ئیشی چیە و چێ بکەین بۆی؟


گێچه‌ڵ و شه‌ڕه‌نگێزیی به‌رده‌وامی توركیا له ناو… – Knwe.org\nسەرەکی » وتار » گێچه‌ڵ و شه‌ڕه‌نگێزیی به‌رده‌وامی توركیا له ناو…\nگێچه‌ڵ و شه‌ڕه‌نگێزیی به‌رده‌وامی توركیا له ناو…\nگێچه‌ڵ و شه‌ڕه‌نگێزیی به‌رده‌وامی توركیا له ناو سوریادا\nتوركیا به‌رده‌وامه له ره‌فتار و كرده‌وه ره‌گه‌زپه‌رستانه‌كانی له ناو ئه‌و شارانه‌ی سوریادا كه داگیری كردوون، دوای هه‌نگاوه‌كانی به ئاراسته‌ی گۆڕینی دیمۆگرافی له ناوچه‌ی عه‌فرینی كوردنشین، له تازه‌ترین هه‌نگاویدا ره‌جه‌ب ته‌یب ئه‌ردۆغان ئیمزای له‌سه‌ر كردنه‌وه‌ی لقی زانكۆ توركییه‌كان كرد له‌سه‌ر ئه‌و خاكه‌ی سوریا كه داگیری كردووه، جگه له‌وه‌ش له‌و ناوچانه‌دا كه چه‌كداره‌كانی سه‌ر به توركیا ده‌ستیان به‌سه‌ردا گرتووه به‌كارهێنانی لیره‌ی توركی سه‌پێنراوه و ناوی شوێنه‌كانیشیان گۆڕیوه به ناوی تازه‌ی توركی، له‌به‌ر ئه‌وه‌ی توركیا ئه‌و ناوچانه به هی خۆی ده‌زانێت، هاوشێوه‌ی لیوای ئه‌سكه‌نده‌رونه، به‌مه‌ش په‌یماننامه نێوده‌وڵه‌تییه‌كان و سه‌روه‌ری سوریا ده‌نێته ژێر پێ، هه‌موو ئه‌مانه‌ش به‌به‌رچاوی رژێمی سوریاوه رووده‌ده‌ن و رژێم وه‌ك بینه‌رێك سه‌یر ده‌كات و هیچ پلانێكی نییه بۆ به‌رپه‌رچدانه‌وه‌ی ئه‌و پلانانه.\nئه‌م هه‌نگاوه نوێیه و هه‌نگاوه پڕ له گێچه‌ڵه‌كانی پێشوی توركیاش ئه‌گه‌ری هه‌یه ببنه هۆی درێژكردنه‌وه‌ی قه‌یرانی سوریا و له‌به‌ریه‌ك هه‌ڵوه‌شانی زیاتری وڵاته‌كه، چونكه له بری ئه‌وه‌ی گرنگی بدرێت به چاره‌سه‌ری سیاسی، خه‌ڵكی سوریا ناچارن گرنگی به‌وه بده‌ن كه چی وێران بووه و چی گۆڕاوه به گوێره‌ی پلانه‌كانی توركیا، كه وا دیاره هه‌موو سوریا به كۆمه‌ڵگه‌یه‌كی نیشته‌جێی سه‌ر به خۆی سه‌یر ده‌كات، كۆمه‌ڵگه‌ی نێوده‌وڵه‌تیش بێده‌نگه‌ی لێ كردووه، به تایبه‌تی روسیا كه سه‌ری داخستووه.\nله‌لایه‌كی دیكه‌وه بۆردومانی توركیا بۆ سه‌ر ناوچه‌كانی باكوور و خۆرهه‌ڵاتی سوریا به‌رده‌وامه، ئه‌ویش له چوارچێوه‌ی هه‌وڵه‌كانیدا بۆ دابڕینی زه‌وی و زاری زیاتر له سوریا، له‌مه‌شدا بێده‌نگی لێ كردنی كۆمه‌ڵی نێوده‌وڵه‌تی به‌رامبه‌ر تاوانه‌كانی وه‌ك هه‌لێك ده‌قۆزێته‌وه و له ماوه‌ی رابردوودا ناوه ناوه بۆردومانه‌كانی چڕتر ده‌كرده‌وه، به تایبه‌تیش بۆ سه‌ر ناوچه‌كانی هێڵی نێوان هێزه‌كانی سوریای دیموكرات و سوپای توركیا و گروپه چه‌كداره‌كانی سه‌ر به توركیا.\nله هه‌مان كاتدا گروپه چه‌كداره‌كانی سه‌ر به توركیا له ناوچه‌كانی باكووری سوریا قێزه‌ونترین تاوان دەکه‌ن، وه‌ك كوشتن و سوكایه‌تی پێكردن و تاڵانی و گۆڕینی دیمۆگرافی، به مه‌به‌ستی له‌باربردنی خه‌ونه‌كانی گه‌لی سوریا، هێرش و تاوانه‌كانیان زیاتر بۆ سه‌ر دانیشتوانی ناوچه‌كه بوو، بۆ ئه‌وه‌ی ناچاریان بكه‌ن ناوچه‌كه جێ بهێڵن، ئامانجی سه‌ره‌كیشیان كورد و ناوچه‌ی قه‌ڵه‌مڕه‌وی كورده.\nله نێوان هه‌ڵوێستی ئه‌مریكا و روسیادا، كه ئه‌میان به ئیداره تازه‌كه‌یه‌وه زیاتر بۆ توركیای شل كردووه تا هێرش و په‌لاماره‌كانی زیاتر بكات و ئه‌ویشیان كه دروشمی كۆتایی هێنان به قه‌یرانی سوریاو رزگاركردنی گه‌لی سوریای به‌رزكردۆته‌وه، ده‌رده‌كه‌وێ كه هه‌ردوو لایان سه‌وداو مامه‌ڵه له‌گه‌ڵ توركیا ده‌كه‌ن بۆ پڕۆژه نوێیه‌كانی له خاكی سوریادا، وه‌ك سه‌ودای راده‌ستكردنی عه‌فرین له‌لایه‌ن روسیاوه به توركیا به‌رامبه‌ر به غۆته‌ی خۆرهه‌ڵات.\nله نێوان ئه‌م هه‌موو ئاسته‌نگ و مه‌ترسیانه‌دا كه به گوێره‌ی ئه‌جێندای ده‌ره‌كی به‌ڕێوه‌ده‌چن، زۆر قورس و ئاڵوزه كۆتایی به ناكۆكی و ململانێكانی سوریا بهێنرێت، قورسه كۆتایی به‌و هه‌موو گروپه چه‌كداره بهێنرێت، كه به سوریادا بڵاوبوونه‌ته‌وه و ئاراسته‌و ئایدیۆلۆژیای جیاوازیشیان هه‌یه‌و زیاتریش به ئاراسته‌ی دوژمنكارانه كارده‌كه‌ن و ئه‌ڵقه له‌گوێی ده‌ره‌كی و ئیقلیمین به تایبه‌تیش توركیا، كه به درێژایی ساڵانی ململانێ دارده‌ست و چه‌كی ده‌ستی توركیا و ده‌وڵه‌ته ئیقلیمییه‌كان بوون و وه‌ك داشی دامه جوڵاندویانن.\nبه پێی به‌رپرسیاریی ئه‌و وڵاتانه‌ی خۆیان به به‌رپرس ده‌زانن به‌رامبه‌ر به قه‌یرانی سیاسی و مرۆیی سوریا، پێویسته به كردار به‌رپرسیاربن نه‌ك به قسه، به‌ر له هه‌ر كردارێكیش رێگری بكه‌ن له ده‌ستدرێژیی ده‌ره‌كی و فراوانخوازییه‌كانی توركیا و ئه‌و گۆڕانكاریانه‌ی ئه‌نجامی ده‌دات، وه‌ك گۆڕینی دراوی به‌كارهاتوو، گۆڕینی زمان و گۆڕینی نه‌خشه و دروستكردنی سنووری نوێ، ئه‌گه‌رنا كاره‌ساته‌كه گه‌وره‌ترده‌بێت و جه‌نگ درێژه‌ده‌خایه‌نێت، هه‌موو ئه‌و ماڵوێرانییه‌ش به‌هۆی نه‌بوونی پڕۆژه‌یه‌كه‌وه‌یه بۆ چاره‌سه‌ری سیاسی دوور له هاشوهوشی ئه‌و وڵاتانه‌ی گوایه زامنی سوریان.\nهه‌ر وڵاتانی زامنی سوریان كه ئاژاوه ده‌نێنه‌وه، چه‌ك به‌سه‌ر گروپه چه‌كداره‌كاندا دابه‌ش ده‌كه‌ن، له‌به‌ر ئه‌وه پێویسته كۆمه‌ڵی نێوده‌ڵه‌تی زۆر به په‌له هه‌نگاو بنێت و رۆڵی هه‌بێت له ده‌ركردنی توركیای داگیركه‌ر له خاكی سوریا و پاشان ده‌ركردنی چه‌ند بڕیارێك بۆ گه‌یشتن به چاره‌سه‌ری سیاسی دوور له یاری كردن به كات و به تایه‌فه‌گه‌ری كه ئۆپۆزسیۆنی عه‌ره‌بی كاری بۆ ده‌كات و قه‌یرانه‌كه‌ی هێنده‌ی دی قوڵ كردۆته‌وه.


واشنتۆن چاودێری شاری که‌رکووک ده‌کات - Mehr News Agency\n14 kewçêrê 2017 - 09:36\nNews Code 13593\nوەزیری بەرگریی ئەمەریکا:\nواشنتۆن چاودێری شاری که‌رکووک ده‌کات\nوەزیری بەرگری ویلایەتە یەكگرتووەكانی ئەمەریكا ڕایگه‌یاند که واشنتۆن بە وردی و گرنگییەوە چاودێری دۆخی شاری کەرکووک و گرژییەکانی نێوان دەسەڵاتدارانی هه‌رێم و ده‌وڵه‌تی ناوەند دەکات.\nبه ڕاپۆرتی ئاژانسی هه‌واڵی مێهر، جیم ماتیس وه‌زیری به‌رگری ئه‌مریکا ڕایگه‌یاند که گرژییەكانی نێوان دەسەڵادارانی كورد و عێراق لە دەوروبەری كەركوك هەموو گرنگیەكی ئەمەریكای لەسەرەو كاردەكەن بۆ ئەوەی دڵنیابینەوە كە بارودۆخەكە بەرەو ئاڵۆزی پەرەناسەنێت.\nماتیس لەلێدوانێکدا بەرۆژنامەنووسانی ڕاگەیاند: "پێویستە كار لەسەر ئەوەبكەین، وەزیری دەرەوەی ئەمەریكا زیاتر سەروكاری لەگەڵ ئەوبابەتەدا هەیە، بەڵام هێزەكانم كە كارلێكیان لەگەڵ ئەو هێزانەدا هەیە ئەوانیش بەهەمان شێوە كاردەكەن بۆ دڵنیابونەوە لە رێگرتن لەهەر ئەگەرێك و چارەسەركردنی ململانێکان لەرێگەی مێزی گفتوگۆ".\nلەبارەی پرسیاری ئەوەی كە چ پەیامێكی بۆ دەسەڵادارانی عێراق و كورد هەیە ماتیس وتی: "هەمووان جەخت بكەنەوە لەسەر شكستهێنان بەداعش، ناتوانین لە ئێستادا پشت لەیەك بكەین، نامەنەوێت ئەوە بۆ بارودۆخی تەقەكردن و شەڕكردن پەرەبسێنێت".\nئەوەش لەکاتێکدایە ماوەی چەند رۆژێکە گرژی لە ناوچەکانی سنوری پارێزگای کەرکوک لەنێوان هێزە کوردییەکان و هێزە عیراقییەکان دروست بووە بەبێ هیچ رووبەرووبوونەوەیەکی سەربازیی.\nشێخ جەعفەر شێخ مستەفا، فەرماندەی هێزەكانی ۷۰ی پێشمەرگە لە بارەیەوە ئەمڕۆ رایگەیاند:، "شەوی رابردوو هێزە عێراقییەكان بەنیازی پەلاماردانی كەركوك بوون".


ifir web ته‌مموز 22, 2014\tماڵه‌وه, ناوه‌ندی هه‌واڵگری Leave a comment 800 Views\nسەبارەت بە ئاکامە زیانبارەکانی جەنگ ئاڕاستەی پەرلەمانی کوردستان کرا\nئەمرۆ ٢١-٧ دەستەیەک بەنۆینەرایەتی دەنگی ئازادیخوازو ئینسان دۆستی کوردستان کە پێک هاتبوو لە(دەشتی جەمال،شۆرش ئەمین،ئامانج عبدولا،ئالان مومتاز ،ئاری جەلال، کاوە قەرەداغی، حسین سالح..) سەردانی نوسینگەی پەرلەمانیان کرد لە شاری سلێمانی وچاویان کەوت بە بەرێزان ئەندامانی پەرلەمان(زانا عبدالرحمان،عمر عینایەت سەعید،پەروا عەلی حمە محمد) سەبارەت بەدانی یاداشتێکی ناڕەزایەتی سەبارەت بە ئاکامە زیانبارەکانی جەنگ لەسەر ژیان وداهاتووی خەڵکی کوردستان کە لە کۆبوونەوەی گشتی ئازادیخوازانو ئینسان دۆستانی کوردستان لە لە قاوەخانەی کەلتوری لە شاری سلێمانی بریاری لیدرابوو.\nیاداشتەکە کۆمەڵێک داواکاری ئاڕاستەی سەرۆکی پەرلەمان وپەرلەمانتارەکانی کوردستانی تیا هاتبوو تاکیدی لیکرا و داوا کرا لەئاست ئەم بەرپرسیاریتیە میژوویە سەبارەت بە ژیان و داهاتووی هاولاتیانی کوردستان هەڵویست نیشان بدەن وهەڕەشەی جەنگ لەسەر خەڵکی کوردستان لابەرن وەلام بەداخوازیەکانی خەلکی کوردستان بدەنەوە لە دانی موچەو،چارەسەری قەیرانی سوتەمەنیوگرانی بازار..، فریاکەوتنو پاراستنو چارەسەرێکی ئینسانیانە بۆ ژیانی ئاوارەکان لەهەر دەستدرێژیوجیاکاریەک.\nلەوەلامدا پەرلەمانتارەکان سەرباری دەستخۆشانە لەو هەوڵانە کەدراوە لە ئاست بەرپرسیاریتی بە رامبەر بە ژیانی هاوڵاتیانی، رایانگەیاند ئێمە پشتیوانی لەداخوازیەکانتان دەکەین و سبەینێ دەیخەینە بەردەم پەرلەمانی کوردستان.\nدوای دانی یاداشتەکە لە کۆنگرەیەکی ڕۆژنامەوانیدا ئاکامەکانی کۆبوونەوەکە بۆ ڕای گشتی خەڵکی کوردستان ڕاگەیەنرا.\nدەقی یاداشتەکە لە خورارەوە هاتووە:\nسەبارەت بە ئاکامە زیانبارەکانی جەنگ لەسەر ژیان و داهاتووی خەڵکی کوردستان\nسەرۆکی پــەرلـەمـانی کــوردسـتـان\nبەدوای دەستبەسەراگرتنی موسل وچەندشارو شارۆچکەی دیکە عێراق لەلایەن هیزە تاریک‌و کۆنەپەرستەکەی داعشەوە، عیراق کەوتۆتە نیو تونێلی تاریکترین و خوێناویترین سەردەمەکانی میژووی هاوچەرخ. کوشتاری بەکۆمەل و ماڵویرانی ودەربەدەری وئاوارەیی بوونەتە گۆشەیەکی ڕۆژانەی ئەم سیناریو رەشە کە بەسەر خەلکی عیراقدا داسەپینراوە. لە دریژکراوی جەنگی سوریادا،عێراق بۆتە میحوەرو سەنتەری کیشمەکیشی زلهێزەکانی وەکو ئەمریکاو روسیا و حکومەتە کۆنەپەرستەکانی ناوچەکەش بەسەر ئەم دوو بەرەیەدا دابەش بوون. جێگایەک بۆ ئینسان ومافەکانی نەماوەتەوە. میلتاریزەکردنی شارەکان، سەربرین، فتوای کۆیرانەی مەزهەبی و تائفی‌و نەتەوەپەرستانە، توندکردنەوەی شەری تایفی و مەزهەبی، سەرقەلەمی کارنامەی ئەو دەستەو تاقمانەیە کە بێشەرمانە بەپیش چاوی جیهانەوە نیشان دەدریت.\nبەداخەوە هەردوو حیزبی دەسەڵاتداری کوردستان لەم رووداوەدا نەك هەر دەوری سلبی دەبینن، بەڵکو ئەوانیش لە چوارچیوەی قازانج‌و بەرژەوەندیەکانی هەر دوو ئەو بەرەی شەرەدا دابەش بوون‌و بە وەکالەت‌و لەگۆشەی بەرژەوەندی تەسکی حیزبایەتی وە شەر بۆ (دەسەلات و نەوت) دەکەن، کە ئایندەی خەلکی کوردستان دەخاتە بەردەم شەلالی خوێن‌و کارەساتی ئینسانی گەورەوە. هەرئیستا ئاسەوارەکانی بانگەشەی شەری دەسەلات کۆمەلگای کوردستانی لەبەردەم بیکاری، گرانی بیوینەی بازار، بێموچەیی ودەیان موسیبەتی دیکەدا راگرتوە. ئەمە جگە لە نائومیدی‌و نیگەرانی خەلکی کوردستان لە ئالۆزی ئەم دۆخەی ئیستا بەدور لە ئیرادەیان بەرەو رووی بونەتەوە.\nئیمە بەرەی خەڵکی ئازادیخوازو ئینسان دۆستی کوردستان لەکۆبوونەوەیەکی گشتی لەشاری سلێمانی لەسۆنگەی بەرپرسیارێتیمانەوە بەرامبەر بە ژیان و داهاتووی خەڵکی کوردستان بۆ ئەم دەورە هەستیارە ئیوە بانگەواز دەکەین بۆ کارکردن بە ئاراستەی راگرتنی هەرەشەو فەزای جەنگ لەسەر خەلکی کوردستان کەهەر ئیستا خەریکە شیرازەی کۆمەڵگا بە ئاراستەیەکی خەتەرناکدا دەبات. خەلکی کوردستان کە ئیش‌و ئازارەکانی ژیانی، ئاوارەیی وپەنابەری هیشتا لەجەستەی دەتکێ، بەرگەی جارێکی دیکەی ئەم دۆخە نەخوازراوە ناگرێت. هەر بۆیە داواکارین:\nتوندبوونەوەی سیاسەتی جەنگخوازانەی لایەنەکان و دەستێوەردانی ئەمریکاو دەولەتانی ناوچەکە تادێت عێراق وکوردستان دەخاتەبەردەم ئەگەری جەنگێکی خوێناوی ونەبڕاوەی هاوشێوەی سوریاوە. بۆیە لە کاتێکدا دەستێوەردانی ئەو دەوڵەتانە لە کاروباری ناوخۆی عێراق‌و کوردستان مەحکوم دەکەین، هاوکات هەرجۆرە هاوکاریەکی هێزەکان‌و دەسەڵاتی کوردستان بۆ ئەو لایەنانە بە زیان بۆ خەلکی کوردستان دەزانین و داسەپاندنی فەزای جەنگ لە لایەن هەر کەسێکەوە بێت، جێگای قبوڵی ئێمە نیە.\nنابێ جەنگ بکرێتە بەهانەیەک بۆ بردنەدواوەی داواکاریەکانی هاولاتیانی کوردستان. پێویستە موچە لەکاتی خۆیدا بدرێت، قەیرانی بەنزین بەزوویی چارەسەر بکرێت،سنوریک بۆ گرانی بازارو ئاستی بێکاری دابنریت.\nئاوارەکانی عێراق و ناوچە جێناکۆکەکان هەقی ژیانیان هەیە پێویستە ژیانێکی شایستەیان بۆ دابین بکرێت وە ئەرکی حکومەتی هەرێمە هاوکاری و بە فریایانەوە بێت ئاسایشیان بپاریزرێت بەدور بخرێن لە هەر جیاکاری و ڕەگەز پەرستیەک.\nهەر لێرەوە داواکارین، لەئاست ئەم بەرپرسیاریتیە میژووییە سەبارەت بە ژیان و داهاتووی هاوڵاتیانی کوردستان هەڵویست نیشان بدەن وهەڕەشەی جەنگ لەسەر خەڵکی کوردستان لابەرن.\nکۆبوونەوەی گشتی جەماوەری ئازادیخوازو ئینسان دۆست لە رۆژی ١٠-٧-٢٠١٤\nبۆ سەرۆکی حکومەتی هەرێمی کوردستان\nسکرتێری فیدراسیۆنی په‌نابه‌رانی عێراقی\nهه‌ڵسوڕاوی بزوتنه‌وه‌ی ژنان له‌كوردستان\nهه‌ڵسوڕاوی به‌رگری له مافه‌کانی ژنان\nسەلام عبدولا سەعید\nبەختیار عمر سالح\nلقی کوردستانی فیدراسیۆن.\nنوسەر – تورکیا\nچالاكى مه‌ده‌نى – به‌لجيكا\nشەنگار خلیل عبداللە\nئالان مومتاز نوری\nئامانج عبداللە سعید\nبەرپرسی لقی کوردستانی فیدراسیۆنی پەنابەران\nسالار حمە علی\nڕێکخراوی چەتری ئازادی\nبەرزان علی محمد\nنوێنەر احمد مجید\nزهرە علی ڕەسوڵ\nزاریا جمیل امین\nچالاكی مەدەنی – به‌لجيكا\nخوێندكاری زانكۆی سلێمانی\nخوێندكار – به‌لجیكا\nكرێكار – به‌لجیكا\nكرێكار – به‌لجيكا\nچالاكوانى بوارى هه‌ڵه‌بجه‌و ئه‌نفال – به‌ريتانی\nچالاکوانی مه‌ده‌نی و بواری هه‌ڵه‌بجه و ئه‌نفال – سويسرا\nیاریدەدەری پزیشکی ددان – ئەڵمانیا\nچالاكى سياسى – هۆلەندا\nهەڵسوراوی بزوتنەوەی کۆمۆنیستی – هۆڵه‌ندا\nخالید عومه‌ر رەشید\nدیلمان عه‌بدولڵا صالح\nچالاكی كۆمه‌ڵی مه‌ده‌نی\nرۆژنامەنووس – سلێمانى\nکرێکار – ئوسترالیا\nهه‌ڵسوڕاوى سياسى- فینلەندا\nنوسه‌رو هه‌ڵسوڕاوی کۆمۆنیستی کرێکاری – له‌نده‌ن\nچالاکی بزوتنه‌وه‌ی یه‌کسانیخوازی ژنان – له‌نده‌ن\nبه‌رپرسی فیدراسیۆنی سه‌راسه‌ری په‌نابه‌رانی عێراقی له‌سویسرا\nئیسماعیل محەمەد رۆسته‌م قادر\nدلشاد نه‌جمه‌دین حسێن\nفەرمانبەر – سلێمانی\nئامەد شێروان محەمەد\nخوێندكار – هه ولێر\nبێكار – ئوسترالیا\nهانا ئیسماعیل چۆمانی\nرۆژنامه‌نوس و خوێندكاری زانكۆ – راگه‌یاندن\nبەرێوەبەری سەنتەری بەرگری لەمافەکانی منالان.\nپیشرەو ئیسماعیل عارف\nبەلجیکا چالاکەوانی مەدەنی\nهەڵسوراوی سیاسی کۆمۆنیست.\nهونەرمەند ومامۆستای هونەر لە قوتابخانەی کۆلتوری هونەر لەشاری بیرگن\nفەرمانبەر لە شارەوانی بیرگن\nپەرژین سەعید ساڵح\nنۆێنەری دایکانی خاوەن پیداویستی تایبەت\nوریا حمە طاهر\nسەرنوسەری ڕۆژنامەی دەستور\nسەرنوسەری ڕۆژنامەی ئۆکتۆبەر\nوەستا مهدی ڕەسوڵ\nبەرپرسی فیدراسیۆن لە کەنەدا\nنەغەدە عوسمان مصطفی\nسکرتێری کۆمیتەی ناوەندی حزبی کۆمۆنیستی کرێکاری کوردستان\nحسین محمد سعید\nئازاد عزیز محی الدین\nنەسرین معمودی ئازەر\nهیدایەتی مەلا عەلی\nنوسەر وهەڵسوراوی سیاسی\nخۆیندکار لە زانکۆی بیرگن\nجیهاد مەحمەد حمە کریم\nچالاکەوانی بواری مەدەنی\nنادر محمد عەلی\nنامۆ مجید شەریف\nژوان ئەحمەد سەید\nچالاکەوانی مافی مرۆڤ\nروناک محمد ڕەشید\nدنیا عبداللە قادر\nحسین لطیف محمد\nچنور حسن نوری\nحسن عبداللە احمد\nچنار محمد محمد\nئاوات محمد محمد\nبیریڤان نادر قادر\nڕوناک جمیل مصطفی\nحسیبە جمیل مصطفی\nکارە ڕەحیم قادر\nتوفیق طالب علی\nجمال جمیل مصطفی\nصباح حسن احمد\nدڵشاد عثمان آحمد\nشۆڕش خالید امین\nPrevious بانگەوازێک بۆ ئازادیخوازان و ئینسان دۆستان نا بۆ جەنگ با بەدژی ئەم جەنگەو ئاکامەکانی ڕاوەستین!\nNext پاریزگاری سلێمان ڕێگا دەگرێت لە کۆکردنەوەی کۆمەک بە ئاوارەکان


Description: top quality good fuction portable crushers lab roller crushers with auto feeder patent product mining vietnam conference links. ... When the swing jaw is rising, it is opening, at the top, during the first half of the stroke, and closing during the second half, whereas the bottom of the jaw is closing during the entire upstroke. ...


تیرۆریستەکانی سەر بە تورکیا لە عەفرین مادەی هۆشبەر بەرهەم دەهێنن - Mehr News Agency\nAP ١٣٩٩ Esfand ١٢ ١١:٣٥\nNews Code 36258\nسەرچاوەکانی هەواڵ ڕایانگەیاند:\nتیرۆریستەکانی سەر بە تورکیا لە ناوچەی عەفرین و دەڤەری ئەو شارە، کێڵگەی چاندنی حەشیش و مادەی هۆشبەری دیکەیان خستووتە ڕێ.\nبە ڕاپۆرتی ئاژانسی هەواڵی مێهر، بەگوێرەی سەرچاوەکانی ڕوانگەی سووری بۆ مافەکانی مرۆڤ، لە ناوچەکانی هەرێمی عەفرین و دەوروبەری کە ئێستا لەژێر کۆنترۆڵی گرووپە سوورییەکانی سەر بە توركیادایه، کێڵگەی چاندنی حەشیش و مادە هۆشبەرەکان ڕووی لەزیادبوون کردوە، بەشێوەیەک ئەو گرووپانە بەشێوەیەکی ئازادانە و بێ بوونی هیچ جۆرە سانسۆرێک پەرەی پێدەدەن.\nڕوونگەکە باسی لەوەش کردوە، گرووپەکانی وەک (ئەحرار ئەلشام، سوڵتان موراد، ئەحرار شەرقییە و بەرەی شامییە)، لەگوندەواری عەفرین بەتایبەتی لەمەیدانی (ئەکپەس‌و خەراب سلوک و سورکە)ی سەر بەناحیەی ڕاجۆ خەریکی چاندنی مادەی حەشیشن.\nباس لەوەشکراوە، کێڵگەی چاندنی مادە هۆشبەرەکان لەسەر ڕووبەرێکی فراوانی ناوچەکە دەکرێت، بێ ئەوەی دەسەڵاتدارانی تورکیا لە فەرمانڕەوایی کرداری ناوچەکەن هیچ هەنگاوێک دژە بەوکارەی گرووپە چەکدارییە سورییەکان بنێن، کە ئەوە بەڵگەیە لەسەرئەوەی ئەوانیش ئاگاداری ئەوکارەن و پشکیان تێیدا هەیە.\nلەماوەی ڕابردووشدا، ڕوانگەی سووریا ئاماژەی بەوەش کردبوو، گرووپە چەکدارییەکانی سەر بە تورکیا، هەر بەوە نەوەستاون کە بەشی هەرە زۆری دانیشتووانی ڕەسەنی عەفرین دەربەدەربکەن و دەستبەسەر ماڵ و موڵکیاندا بگرن، بەڵکوو بەڕەزامەندیی و هەڵکردنی گڵۆپی سەوزی تورکەکان، ناوچەکەیان کردۆتەوە مۆڵگەیەکی بەپیتی سپیکردنەوەی پارە.\nدایرەی خۆسەری سووریا\nزیندانی ژێر کۆنترۆڵی کوردەکانی سووریا


كوردی - سوره‌تی الصافات\nقورئانی پیرۆز » كوردی » سوره‌تی الصافات\nسوره‌تی الصافات - تعداد آیات 182\n١٠٠ ئامۆژگاری بۆ گه‌نجانبرای گه‌نجم: له پێغه‌مبه‌ره‌وه ـ صلى الله عليه وسلم ـ ئامۆژگاری كراوین به خوڕه‌شت و سونه‌ت و فه‌رموده‌كانی بۆ ئه‌وه‌ی سودیان لێ وه‌ربگرین و جێ به‌جیان بكه‌ین، تاوه‌كو پێكه‌وه بتوانین كۆمه‌ڵگایه‌كی به‌خته‌وه‌ر و خۆشویست بنیات بنێین.\nمصدر : http://www.islamhouse.com/p/107020\nڕه‌مه‌زان مانگی به‌هێزبونه نه‌ك برسێتی و لاوازیرِه‌مه‌زان مانگى به‌هێزبونه نه‌ك برسێتى و لاوازى: ئه‌م كتێبه مامۆستا هاوار عبد الله ئاماده‌ی كردوه، وه ئه‌م بابه‌تانه له خۆ ده‌گرێت: * تایبه‌ت مه‌ندییه‌كانى مانگى رِه‌مه‌زان. * فه‌زڵه‌كانى رِۆژوو * بۆچى رِۆژوو بگرین ؟ * سوده‌كانى رِۆژووى رِه‌مه‌زان * مه‌ترسى رِۆژوو نه‌گرتن * چۆن پێشوازى له مانگى رِه‌مه‌زان بكه‌ین ؟ * رِه‌مه‌زان مانگى به هێزبوونه نه‌ك برسێتى و لاوازى ! * چۆن مانگى رِه‌مه‌زان به‌رِێ بكه‌ین ؟ * چۆن ماڵئاوایى له مانگى رِمه‌زان بكه‌ین ؟ * شه‌وى قدر : پاداشتى زیاتر له هه‌شتا و سێ ساڵ په‌رستن له ته‌نها یه‌ك شه‌ودا * رِۆژووى شه‌وال : پاداشتێكى زۆر له چه‌ند رِۆژێكى كه‌مدا\nپێداچوونه‌وه : پشتیوان سابیر عه‌زیز - عه‌دنان بارام\nمصدر : http://www.islamhouse.com/p/231835


کەجەکە: دەسەڵاتی ئاکەپە کوردبوون دەکاتە ئامانج – کوردی – RojNews.News\nکەجەکە: دەسەڵاتی ئاکەپە کوردبوون دەکاتە ئامانج\n22/06/2020 - 8:10:34 pm\nدووشەممە, 18 ماي 2020 – 16:36 ڕۆژنیوز – ناوەندی هەواڵەکان\nلە ڕاگەیەندراوێکدا کۆما جڤاکێن کوردستان- کەجەکە، هەڵسەنگاندن بۆ سیاسەتی نوێی دەسەڵاتی تورک و ئاکەپە دەکات دژ بە گەلی کورد و تیشک دەخاتە سەر تەنگاوبوونی دەسەڵاتی ئاکەپە بەرامبەر بە کورد.\nلە ڕاگەیەندراوەکەی کەجەکە-دا هاتووە: ئامانجی دیکتاتۆری فاشیستی ئاکەپە و مەهەپە لەناوبردنی هێزە دیموکراتەکان و لەناوبردنی ئەوانە، ئامانجی سەرەکیشی کوردە کە گەورەترین هێزی دینامیکی تورکیایە، لەبەرئەوەش خۆی لەبەرانبەر هیچ هێزێک ناگرێت کە وەک ئە بیرناکاتەوە و بە کودەتا تاوانباری دەکات، دەسەڵاتی فاشیستی ئاکەپە و مەهەپە ڤایرۆسی کۆرۆنا بۆ فراوانکردنی سیاسەتی قڕکردنی دژی گەلی کورد بەکاردەهێنێت، لە کاتی ڤایرۆسی کۆرۆنادا کاری سەرەکی دامەزراندنی قەیوم لەسەر شارەوانیەکان بوو، لەم دواییانەدا دەستی بەسەر زۆر شارەوانیدا گرت، ئەمەش بە شێوەیەکی ئاشکرا ڕاگەیاندنی ئەوەیە کە، بە ناسنامەی کورد نابێت کە سیاسەت و کاری شارەوانی بکرێت، تاکە تاوانی ئەو شارەوانیانە ئەوەیە کە بە ناسنامەی کوردی خۆیان کار دەکەن، دەستیان لە ناسنامەی کوردی هەڵنەگرتووە و بە ناسنامەی کورد وەک ئیرادەی هەرێمی کاری شارەوانی دەکەن.\nلەدرێژەی ڕاگەیەندراوەکەدا هاتووە: سیاسەت و عەقلیەتیان ئەوەیە ‘ئەوانەی بە ناسنامەی کورد سیاسەت دەکەن، دەستگیرکرد، شارەوانیەکانمان گرت و ئەگەر ئێوە لەسەر ئەم هەڵوێستە بەردەوام بن، بەردەوامی بە گرتن دەدەم، بە شێوەیەکی ئاشکرا ئەم عقلیەتەیان خستووەتە بەرچاو، ئەمەش کوردبوون وەک تاوانێک پیشان دەدات، بێگۆمان دەتوانێت بە ئاشکرا بە کەسێک بڵێت، تۆ کوردی و تاوانباری، بەم شێوەیە هەموو شتێک بە ناوی کوردەوە تاوانە و بەم شێوەیە کوردیتی وەک تاوان لەقەڵەمدەدات.\nلەبارەی شێواندنی گڵکۆی گەریلاکانەوە کەجەکە دەڵێت: گۆڕستانی گەریلا لەبەرئەوەی کوردیتی وەبیردەهێننەوە، دەبێتە ئامانجی هێرشەکان، هێرش دەکاتە سەر منداڵانی کورد، لەبەرئەوەی بە ناسنامەی کوردی خۆیان دەژین، ئایا ئەو هێرشەی کە لە نسێبین کردی، دەتوانێت هێرشی بەو جۆرە لە ناوچەکانی تری تورکیا بکات و هێرش بکاتە سەر منداڵان؟\nلە ڕاگەیەندراوەکەدا ئاماژە بە هێرشەکانی ئاکەپە بۆسەر پێگەی سیاسیی هەدەپە کراوە و هاتووە: ئاکەپە دوای ئەوەی کە لە حوزەیرانی ٢٠١٥ دا هەدەپە بەندی هەڵبژاردنی تێپەڕاند و لە دەسەڵات دووریخستەوە، هێرشەکانی لەدژی کورد زیادتر کرد و لەگەڵ دوژمنانی کورد هاوپەیمانی بەست، لەو ڕۆژەوە هێرشەکانی لەبەرانبەر گەلی کورد زیادی کرد، هەموو ڕۆژێک بە سەدان جار دوژمنایەتی کوردی زیادتر کرد، ئەگەر لەدژی ئەم دەسەڵاتە تێکۆشان نەکرێت، دوژمنایەتی لەدژی گەلی کورد زیاتر دەکات، ئەم هێرشانەش هەتا بێدەنگرکردن و قڕکردنی هەموو کورد بەردەوامی پێدەدات.\nلە کۆتایشدا هاتووە: لەدژی دوژمنێکی بەم شێوەیە پێویستە لە هەموو دەڤەرێک بە تایبەتی لە باکوری کوردستان ڕێکخستن و تێکۆشان فراوان بکرێت، لە گوند لە کۆڵانەکان خۆیان خۆیان بەڕێوەببەن و هەرچیەک پێویست بێت بکرێت، پێویستە هەموو جێگایەک ببێتە گۆڕەوانی تێکۆشان و ڕێکخستن، سەرەتا ژن و گەنجان، بەرپرسیاریەکی گەورە لەسەر شانی هەموو کوردێک هەیە کە بە شێوەیەکی مێژوویی تێبکۆشن، پێویستە هیچ کوردێک نەڵێت کە چیم لە دەست دێت؟ هەموو کوردێک شتێکی لەدەست دێت، تێکۆشانی مێژوویی دەیان ساڵە ئەم عەقلیەتە و ڕێو و ڕێبازەی خستووەتە بەرچاو، لە هەموو گوندێک، لە هەموو کۆڵانێک ئەو عەقلیەتە هەیە کە بتوانێت ڕێکخستنی خۆیان دروست بکەن و دەست بە جووڵە بکەن، تێکۆشانی مان و نەمانی نەتەوەیەک لە شوێنێکی تر داواناکرێت، کورد بە تەنها نەک لە تورکیا بەڵکو لە هەموو ڕۆژهەڵاتی ناوەڕاست کۆمەڵگایەکی زانا و هێزێکی دیموکراتن، خاوەن کەسایەتیەکن کە دەتوانن ئەم شتە بکەن.\nلە هەفتانین سێ سەربازی سوپای تورک کوژران\nئیبراهیم خەلیل، لەماوەی ٥ مانگدا ١٦ هەزار تۆن کەلوپەل لەناوبراون


كۆبوونەوەی شاندی هەرێم لەگەڵ حكوومەتی عێراق كۆتایی هات\nكەمێك پێش ئێستە كۆبوونەوەی شاندی هەرێمی كوردستان لە بەغدا لەگەڵ حكوومەتی عێراق كۆتایی هات و بڕیارە شاندەكە بگەڕێتەوە هەرێمی كوردستان و ڕۆژی دووشەمی داهاتوویش كۆبوونەوەی تر لە نێوانیاندا ئەنجام بدرێت.\nنیوەڕۆی ئەمڕۆ شەموو شاندێكی كوردستان بە سەرۆكایەتی وەزیری ناوخۆی حكوومەتی هەرێمی كوردستان گەیشتنە بەغدا و جیا لە كۆبوونەوە لەگەڵ وەزیری ناوخۆی عێراق، بڕیارە لەگەل چەند بەرپرسێكی تری حكوومەتی عێراقیش كۆ ببنەوە.\nسەرچاوەیەك لە بەغداوە بە "وشە"ی ڕاگەیاند، شاندەكەی كوردستان بە سەرپەرشتی كەریم شنگالی وەزیری ناوخۆی و پێشمەرگەی هەرێمی كوردستانە و وەزیری گواستنەوە و گەیاندنی حكوومەتیش بەشدارن لە شاندەكە و ئامانجی چوونی ئەو شاندە بۆ ئەوەیە گفتوگۆ لەسەر دەروازە سنوورییەكان و فڕۆكەخانەكان و بەڕێوەبردنیان بكەن، تا لە چوارچێوەی دەستوور و بە هاوبەشی بەڕێوە ببرێن.\nشاندەكەی كوردستان لەگەڵ قاسم ئەعرەجی وەزیری ناوخۆی عێراق و مەهدی عەلاق ئەمینداری گشتیی ئەنجوومەنی وەزیرانی عێراق دیدار ساز دەكەن و بە چڕی گفتوگۆ لەسەر پرسی كردنەوەی دەروازە سنوورییەكان و فڕۆكەخانەكان دەكەن.\nجێی باسە حكوومەتی عێراق هەرچەندە داوای جێبەجێكردنی دەستوور و یاسا دەكات، بەڵام سەرەڕای ئامادەیی حكوومەتی هەرێمی كوردستان تا ئێستە ئامادە نییە دەست بە دانوستاندن لەگەڵ حكوومەتی هەرێمی كوردستان بكات و كۆی كێشە و پرسەكان لەژێر ڕۆشنایی دەستوور چارەسەر بكات.\nئه‌م بابه‌ته 1527 جار خوێنراوه‌ته‌وه\nیەكێتی سازش بۆ پارتی دەكات\nبه فه‌رمى.. ناو و ژمارەی دەنگی كاندیدەكانی پارتی بڵاو كرایه‌وه\nپارتی پۆستێكی تری باڵای لە بەغدا پێ دەدرێت\nپاسه‌وانه‌كانی قوباد تاڵه‌بانی گه‌نجێكیان له هه‌ولێر ڕفاند\nهێزی ئێران بە فەرمی هاتە ناو عێراق.. ڕێیە سەرەكییەكانیان كۆنتڕۆڵ كردووە\nزاوا جووەكەی بەرهەم ساڵح زۆربەی جار لە تەلئەبیبە\nشیعه ناوی سه‌رۆك وه‌زیران و سه‌ركۆماری نوێی عێراقیان ڕاگه‌یاند\nئەمەریكا موژدەیەك بە خەڵكی كوردستان دەدا\nوێنە.. یەكێتی هێزی زۆر و چەكی قورسی هێنایە ناو سلێمانی\n"وشه" كۆپى جنسییه‌كانى یه‌كێتى بۆ ساخته‌كاریی هه‌ڵبژاردن بڵاو ده‌كاته‌وه


کاردانەوەی توندی دیمەشق بە قسەکانی ئەمڕۆی ئەردۆغان - Mehr News Agency\nAP ١٣٩٨ ڕەزبەر ١٨ ٢١:١٩\nNews Code 28818\nلە بەیاننامەیەکی فەرمیدا؛\nکاردانەوەی توندی دیمەشق بە قسەکانی ئەمڕۆی ئەردۆغان\nوەزارەتی دەرەوەی سووریا کاردانەوەی بە قسەکانی ئەمڕۆ سەرۆک کۆماری تورکیا نیشان دا.\nبە ڕاپۆرتی ئاژانسی هەواڵی مێهر لە سانا، سەرچاوەیەکی سەر بە وەزارەتی دەرەوەی سووریا ڕایگەیاند: پاش پاڵپشتی بەردەوام لە تیرۆریزم و تیرۆریستەکان لە سووریا و پەروەردە و پڕچەک کردنیان و پاڵپشتی کردنیان و ناردنیان بۆ کوشتنی سووریاییەکان، ئەمڕۆ سەرۆک کۆماری ڕژێمی تورکیا قسگەلێکی کرد و لە پاڵپشتی کردنی نەتەوەی سووریاوە قسەی کرد. ناوبراو بکوژێکە کە دەستی بە خوێنی نەتەوەی سووریا سوورە و پاڵپشتی تیرۆریزم و گرووپە تیرۆریستییەکانە کە هێشتا سووریاییەکان دەکوژن.\nوەزارەتی دەرەوەی سووریا وتی: قسەکانی ئەردۆغان و ئەوەی کە نیگەرانی نەتەوەی سووریایە؛ دەرناکرێت مەگەر لە ڕژێمێک کە کوشتوبڕ بکات و لە دروشمی مرۆڤدۆستانە کە لێی دووریشە، قسە دەکات. ئەو رژێمە بە بیانووی شەڕ دژی تیرۆریزم هێرشی بردووەتە سەر دانیشتووانی باکووری سووریا.\nئەو بەرپرسەی وەزارەتی دەرەوەی سووریا زیادی کرد: سووریا کە بە هێرشەکانی تورکیا لە ڕێگای پێکانی هاوپەیمان و تیرۆریستەکانی سەر بە تورکیا و شکستی ئەوان کاردانەوەی نیشان داوە جەخت دەکات کە لە گەڵ دەست درێژییەکانی تورکیا لە هەر خاڵێک لە سووریا بە هەر ئامێر و رێگایەکی ڕەواوە بەربەرەکانێ دەکات. کاروانی شەڕ دژی لە گەڵ تیرۆریزم رێگای خۆی دەپێوێت و قسەکانی ئەردۆغان و وەکوو ئەو نابێتە هۆی ڕاگیرانی. پاڵپشتی لە نەتەوەی سووریا، بەس کاری سوپا و دەوڵەتی سووریایە.\nڕادەست کردنەوەی کوردەکان بە تورکیا\nڕێککەوتنی تورکیا و سوید\nپێوەندی ڕووسیا و ئێران


کوردیپێدیا - وێنەیەکی دەگمەنی ئەژی گۆران و هۆگر گۆران\n📷 وێنەیەکی دەگمەنی ئەژی گۆران و هۆگر گۆران | پۆل: وێنە و پێناس | زمانی بابەت: 🏳 کوردیی ناوەڕاست\nوێنەیەکی دەگمەنی ئەژی گۆران و هۆگر گۆران\nئەژی گۆران و هۆگر گۆران هەردو کوڕەکەی گۆرانی شاعیر ساڵی 1938 \n 👪 تۆڕی کۆمەڵایەتی | 🏳 کوردیی ناوەڕاست | کامەران سوبحان\n1. 👁 ئەژی گۆران\n2. 👁 هۆگر گۆران\n➕ ئەم بابەتە لەلایەن: (زریان سەرچناری)ەوە لە: Dec 11 2018 9:56AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Dec 11 2018 11:10AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Dec 11 2018 5:00PM باشترکراوە\n📷 فایلی وێنە 1.0.1 88 KB Dec 11 2018 9:57AM زریان سەرچناری


نێچیرڤان بارزانى: هه‌ڵبژاردنى په‌رله‌مانى كوردستان به سه‌ركه‌وتویى به‌ڕێوه‌چوو\nهەواڵ / کوردستان :: 04/10/2018 :: 1146 جار بینراوە\nسه‌رۆكى حكومه‌تى هه‌رێم رایده‌گه‌یه‌نێت: هه‌ڵبژاردنى په‌رله‌مانى كوردستان به سه‌ركه‌وتویى به‌ڕێوه‌چوو، ده‌شڵێت: چونیان بۆ به‌غدا بۆ پاراستنى یه‌كڕیزى نێوان لایه‌نه كوردییه‌كان بووه.\nنێچیرڤان بارزانى، سه‌رۆكى حكومه‌تى هه‌رێمى كوردستان ئه‌مڕۆ پێنجشه‌ممه 4ى تشرینى یه‌كه‌مى 2018 له كۆنگره‌یه‌كى رۆژنامه‌نوسیدا رایگه‌یاند: هه‌ڵبژاردنى په‌رله‌مانى كوردستان به سه‌ركه‌وتویى و ئارامى به‌ڕێوه‌چوو.\nنێچیرڤان بارزانى، وتیشى: "سه‌ركه‌وتنى پڕۆسه‌كه سه‌ركه‌وتنى گه‌لى كوردستانه" هیواشى خواست له ئاینده‌دا هه‌میشه ئه‌و پڕۆسه به شێوه‌ى ئاشتیانه و دیموكراسیانه به‌ڕێوه‌بچن.\nداواشیكرد له‌كاتى راگه‌یاندنى ئه‌نجامه‌كان ئارامى و ئاسایشى خه‌ڵك نه‌شێوێندرێت.\nسه‌رۆك وه‌زیران ئه‌وه‌شى خسته‌ڕوو: چونى وه‌فدى ئه‌وان بۆ شه‌ڕ یان كۆكردنه‌وه‌ى ده‌نگ نه‌بوو، به‌ڵكو هه‌موو هه‌وڵێكیانداوه یه‌كێتى ریزه‌كانى كورد بپارێزن. ئه‌وه‌شى وت: پۆستى سه‌رۆك كۆمار ئیستحقاقى گه‌لى كوردستانه، و هی هیچ لایه‌نێك نیه.\nئاماژه‌شیدا: ئه‌وه‌ى ده‌ستپێكردنێكى خه‌ته‌رناكه، كه له ده‌ره‌وه‌ى ئیراده‌ى خه‌ڵك و لایه‌نه‌كانى كوردستان كاندیدى ئه‌و پۆسته دیاریبكرێت.\nبارزانى راشیگه‌یاند: داوامانكردووه ئه‌گه‌ر ئه‌مه كێشه‌یه با كوتله كوردستانیه‌كان یه‌كێكیان هه‌ڵببژێرن.\nده‌رباره‌ى ورده‌كارى گفتوگۆكانیشیان له‌گه‌ڵ وه‌فدى یه‌كێتى له به‌غدا وتى: ئێمه پێمان وتن كه پۆستى جێگرى سه‌رۆك وه‌زیران و وه‌زاره‌تێكى سیادیى بۆ ئێوه، له به‌رامبه‌ردا پۆستى سه‌رۆك كۆمار كه 12 ساڵه له‌لاى ئێوه‌یه بۆ ئێمه بێت.\nرونیشیكردوه: دواتر ئه‌وان پێشنیاریان كرد كه له هه‌رێم نه‌رمى زیاتریان بۆ بنوێنین بۆ وه‌رگرتنى پۆست، ته‌نانه‌ت باسى سه‌رۆكایه‌تى حكومه‌تیش كرا، بۆ ئه‌وه‌ش ره‌زامه‌ندیمان نیشاندا تا یه‌كێتى و یه‌كڕیزى لایه‌نه‌كان تێكنه‌چێت.\nلە وەڵامی پرسیارێکدا لەبارەی ئەگەری دوو ئیدارەیی، جەختیکردەوە: کەس باسی دوو ئیدارەیی نەکردووە و ئەوەش روونادات، بەڵام لەمەودوا پارتیی دیموکراتی کوردستان بەپێی کورسی مامەڵە لەگەڵ یەکێتیی نیشتمانیی کوردستان دەکات.\nسه‌باره‌ت به پێكهێنانى حكومه‌تى هه‌رێمیش سه‌رۆك وه‌زیران وتى: سه‌ره‌تا ئێمه چاوه‌ڕوانى راگه‌یاندنى ئه‌نجامى هه‌ڵبژاردنین، دواى ئه‌وه‌ش ده‌كه‌وینه دانوستاندن له‌گه‌ڵ لایه‌نه‌كان.\nبارزانى وتیشى: ئه‌وه‌ى له به‌غدا روویدا كاریگه‌رى له‌سه‌ر هه‌رێم ده‌بێت و ئێمه پێداچوونه‌وه به‌و شێوازه ده‌كه‌ین كه پێشتر حكومه‌تى پێ پێكهێنرا.\nسه‌باره‌ت به راسپاردنى عادل عه‌بدولمه‌هدى رایگه‌یاند: عه‌بدولمه‌هدى شایسته‌ى ئه‌و پۆسته‌یه و پیرۆزبایى لێده‌كه‌ین و به‌هه‌موو پێوه‌رێك شایسته‌ى ئه‌وه‌یه له‌و ئه‌ركه‌ى ئێستا هه‌یه‌تى سه‌ركه‌وتوو بێت.\nلەبارەی مووچەوە، نێچیرڤان بارزانی ئاماژەی بۆ ئەوەكرد: بە هیوان بتوانن مووچە و ژیانی خەڵك باشتر بكەن.\nوتیشی: "لە تونێلێكدان و رووناكییان لێدیارە، بە هیوان بەتەواوی لەو تونێلە دەربچن.\nلەبارەی ئەوەی هێزە كوردییەكان بە جیا دانوستان دەكەن لەگەڵ بەغدا یان پێكەوە دەچن باسی ئەوەی كرد: هیچ شتێك روون نییە.


02:17 - 25/09/2021 63 جار خوێندراوەتەوە\nحکومەتی عێراق رایگەیاند، کۆبوونەوەی نایاسایی کە لەلایەن ژمارەیەک کەسایەتی عەشایەری نیشتەجێی شاری ھەولێر سازکراوە و لە میانیدا دروشمی ئاساییکردنەوەی پەیوەندییەکان لەگەڵ ئیسرائیل، بەرزکراوەتەوە، رەت دەکاتەوە.\nنوسینگەی راگەیاندنی سەرۆک وەزیرانی عێراق راگەیەندراوێکی بڵاویکردەوە و تیایدا ھاتووە: "حکومەت دووپاتی دەکاتەوە کە ئەو کۆبوونەوەیە، نوێنەرایەتی دانیشتوانی شارەکانی عێراق ناکات کە ژمارەیەک کەسایەتی بە نائومێدیەوە ھەوڵدەدەن بە ناو دانیشتوانی عێراقەوە باسی لێوە بکەن، کۆبوونەوەکەیش تەنھا نوێنەرایەتی ئەو کەسانە دەکات کە تیایدا بەشدارییان کردووە".\nحكومەتی عێراق پێیوایە، کۆبوونەوەکە ھەوڵێکە بۆ شێواندنی رەوشی گشتیی و زیندووکردنەوەی تایفەگەریی، ئەوەیش لە کاتێکدا کە سەرجەم شارەکانی عێراق خۆیان بۆ ئەنجامدانی ھەڵبژاردنێکی پێشوەختەی پاک و بێگەر و دادپەراوانە ئامادەکردووە کە ھاوکاتە لەگەڵ خواستی گەلەکەمان و خزمەتکردنی رێرەوی نیشتمانیی کە حکوومەت پێداگیرانە داکۆکی لێ دەکات و گرتوویەتەبەر.\nنوسینگەی سەرۆك وەزیران دەڵێت "لەلایەک پێشنیاری ئاساییکردنەوەی پەیوەندییەکان لەگەڵ ئیسرائیل لە رووی دەستووری، یاسایی و لەسەر ئاستی سیاسیش لە عێراق، رەتکراوەتەوە، ھەروەھا حکومەت ھەڵوێستی مێژوویی نەگۆڕی عێراقی لەبەرامبەر پاڵپشتیکردن لە پرسی فەڵەستین و بەرگریکردن لە مافە راوەکانی گەلی فەڵەستین نیشانداوە لەسەرووی ھەموویانەوە مافی دامەزراندنی دەوڵەتێکی سەربەخۆی فەڵەستین کە پایتەختەی قودس بێت، جگە لەوەیش بەھەموو شێوەیەک ئەو ھێرش و داگیرکارییەی کە ئیسرائیل بەرامبەر بە خاک و گەلی فەڵەستین ئەنجامی دەدات، رەتکردووەتەوە".\nدوێنێ هەینی، 312 كه‌سایه‌تی و سەرۆک هۆزی عێراقی لە هۆڵێكی شاری هه‌ولێر كۆبونه‌وه‌و داوایان لە حکومەتی عێراق کرد په‌یوه‌ندییه‌كانی له‌گه‌ڵ وڵاتانی ناوچه‌كه‌و به‌تایبه‌تیش ناوی ئیسرائیل هێنرابوو.


شازاده‌كانی سعودیه له هۆتێلێكی 5 ئه‌ستێره ده‌ستبه‌سه‌ركراون\nشازاده و وه‌زیره ده‌ستگیركراوه‌كانی سعودیه له هۆتێلێكی 5 ئه‌ستێره له ناوه‌ڕاستی ریازی پایته‌ختی سعودیه ده‌ستگیركروان و له‌لایه‌ن ده‌زگاكانی راگه‌یاندنه‌وه به خۆشگوزه‌رانترین زیندانی جیهان داده‌نرێت.\nكەناڵەكانی راگه‌یاندن بڵاویانكرده‌وه ئه‌و هۆتێله بۆ شازاده‌و به‌رپرسه ده‌ستگیركراوه‌كانی سعودیه ئاماده‌كراوه، ئه‌ویش به بڕیاری لیژنه باڵای رووبه‌ڕووبوونه‌وه‌ی گه‌نده‌ڵی به‌سه‌رۆكایه‌تی شازاده محه‌مه‌د بن سه‌لمان جێنشینی سعودیه.\nله ڤیدیۆیه‌كدا كه له تۆڕه كۆمه‌ڵایه‌تییەكان بڵاوكراوەتەوە، ده‌رده‌كه‌وێت ئه‌و كه‌سانه‌ی دەستگیركراون له هۆڵی هۆتێله‌كه له‌سه‌ر زه‌وی دانراون‌و پاسه‌وانی دەكرێن.\nرۆژنامه‌ی گاردیانی به‌ریتانی بڵاویكردووەتەوە ده‌سه‌ڵاتدارانی سعودیه سه‌عات 11ی شه‌وی دووشه‌ممه داوایان له میوانانی هۆتێله‌كه كردووه به خێرایی شوێنكه به‌جێبهێڵن، به‌بێ ئه‌وه‌ی هیچ روونكردنه‌وه‌ك بده‌ن، پاشان میوانەكان سواری پاس كراون و گواستراونەتە‌وه بۆ هۆتێلێكی تر.\nبه‌پێی هه‌واڵی رۆژنامه‌كه له هه‌مان شه‌ودا گواستنه‌وه‌ی 30 له شازاده‌و به‌رپرسی دەسگیركراو به پاس گواستراونه‌ته‌وه بۆ هۆتێلی ریتز كارلتۆن.\nرۆژنامه‌ی نیویۆرك تایمز له زاری چه‌ند به‌رپرسێكی ئه‌مریكا‌وه كه به‌دواداچوون بۆ ئه‌و بابه‌ته ده‌كه‌ن، بڵاویكرده‌وه  ئه‌و هه‌ڵمه‌تی ده‌ستگیركردنانە به به‌شداری نزیكه‌ی 500 ئه‌ندامی ئاسایشی سعودیه ئه‌نجامدراوه.\nگاردیان له‌سه‌ر زاری به‌رپرسێكی گه‌وره‌ی سعودیهوە كە نه‌یویست ناوی ئاشكرابكرێت، ئه‌وه‌شی بڵاوكرده‌وه، هه‌ڵبژاردنی ئه‌و هۆتێله بۆ دەستبەسەركردنی شازاده‌و به‌رپرسه گه‌وره‌كان باشترین چاره‌سه‌ر بووه، وتوشیه‌تی كه نه‌ده‌كرا ئه‌وان بخرێنه زیندانێكی تره‌وه بۆیه ئه‌و هۆتێله باشترین جێگابووە بۆ ئه‌وان.\nرۆژنامه به‌ریتانیه‌كه ئاماژه‌ی به‌وه‌شكردووه ئه‌گه‌ر شازاده محه‌مه‌د عه‌لی له به‌ندینخانه‌ی گشتی بووایە ئەوا ده‌بووه هۆی توڕەیی خێزانی شاهانه، چونكه ئه‌وان په‌یوه‌ندییه‌كی پته‌ویان له نێواندا هه‌یه.


پێشمه‌رگه‌ی سلێمانی پله‌ی پێنجه‌می خولی نایابی كوردستانی به‌ده‌ست هێنا\nبه ئه‌نجام دانی حه‌وت یاری كۆتایی هات به هه‌فته‌ی 26 و دوا هه‌فته‌ی خولی نایابی تۆپی پێی یانه‌كانی كوردستان و دوایی ئه‌نجام دانی ته‌واوی یاریه‌كانی ، تیپی تۆپی پێی یانه‌ی پێشمه‌رگه‌ی سلێمانی توانی به كۆكردنه‌وه‌ی 38 خاڵ پله‌ی پێنجه‌می ڕیزبه‌ندی یانه‌كان به‌ده‌ست بهێنێت .\nپێشمه‌رگه‌ی سلێمانی له كۆی 26 یاری توانی به 10 سه‌ركه‌وتن و 8 یه‌كسان بوون و 8 دۆڕاندن و هه‌روه‌ك 28 گۆڵ تۆماركردن و 23 گۆڵی له‌سه‌ر تۆماربكرێت و ئه‌و پله‌یه‌ی ڕیزبه‌ندی به‌ده‌ست هێنا و بووه یه‌كێك له تیپه‌كانی ڕیزبه‌ندیه‌كانی پێشه‌وه‌ی خوله‌كه .\nئه‌مه‌و نازناوی خوله‌كه بۆ یانه‌ی پێشمه‌رگه‌ی هه‌ولێر بوو به كۆكردنه‌وه‌ی 48 خاڵ و هه‌روه‌ك پله‌ی دووه‌م بۆ یانه‌ی نه‌ورۆز بوو به 44 خاڵ .\nهه‌رچی تیپی تۆپی پێی یانه‌ی ئاراراته 41 خاڵی كۆكرده‌وه و پله‌ی سێهه‌می به‌ده‌ست هێنا و دهۆكیش به 38 خاڵ پله‌ی چواره‌می مسۆگه‌ر كرد .\nپله‌كانی شه‌شه‌م و حه‌وته‌م بۆ یانه‌كانی ده‌ربه‌ندیخان و زێره‌ڤانی بوو به 34 خاڵ .\nشێروانه و هه‌ندرێنیش هه‌رلایه‌كیان 33 خاڵیان به‌ده‌ست هێنا و هه‌شته‌م و نۆیه‌می ڕیزبه‌ندیان به‌ده‌ست هێنا و زاخۆش له پله‌ی ده‌یه‌م هات به 32 خاڵ ، هه‌رچی یانه‌ی هه‌ولێره 31 خاڵی له كۆی یاریه‌كانی كۆكرده‌وه و پله‌ی یانزه‌ی بۆخۆی به‌ده‌ست هێنا و برایه‌تیش به 30 خاڵ پله‌ی دوانزه‌یه‌مینی یه‌كلاكرده‌وه له‌به‌رژه‌وه‌ندی خۆی و پله‌كانی سیانزه‌یه‌م و چوارده‌یه‌می ڕیزبه‌ندی یانه‌كانیش بۆ یانه‌ی گازی باكور و ئاكرێ بوو به خاڵه‌كانی 29 و 14 خاڵ كه ئه‌و دوویانه‌یه‌كی كۆتا ڕیزبه‌ندی دابه‌زینه ڕیزی یانه پله یه‌كه‌كانی كوردستان .\nڕیزبه‌ندی یانه‌كانیش به‌م شێوه‌یه بوو :